iCloud is ’n wolkbergings- en verwerkingsdiens van Apple Inc. wat op 6 Junie 2011 bekendgestel is by die Apple Wêreldwye Ontwikkelaarskonferensie (WWOK). Die diens laat gebruikers toe om data soos musieklêers op afgeleë rekenaarbedieners te berg om later af te laai na veelvuldige dienste soos iOS-gebaseerde toestelle en persoonlike rekenaars wat met OS X of Microsoft Windows werk. Dit vervang ook apple se MobileMe-diens, en tree op as ’n datasinkroniseringsentrum vir e-pos, kontakte, kalenders, boekmerke, notas, taaklyste en ander data. In 2012 het die diens reeds meer as 100 miljoen gebruikers. iCloud is die nuutste verpakking van Apple se wolkdataverwerkingsdiens. Dit was vroeër bekend as iTools in 2000, .Mac in 2002 en MobileMe in 2008. Op 30 Junie 2012 sal MobileMe ophou funksioneer met ’n gratis uitbreiding tot op daardie datum aan enigeen wat ’n rekening gehad het voor die bekendstelling van iCloud. Die amptelike webblad, www.icloud.com, het vroeg in Augustus aanlyn gegaan vir Apple-ontwikkelaars. Op 12 Oktober 2011 het iCloud beskikbaar geword deur ’n opdatering van iTunes.


Die Shirekurper (Oreochromis shiranus) is 'n varswatervis wat in die Malawimeer, die onderste gedeelte van die Shirerivier en die onderste gedeelte van die Zambezirivier voorkom. Hulle kom ook in die Chilwa- en Chiutamere voor. In Engels staan die vis bekend as die Shire tilapia. Die vis is olyfkleurig met 'n ligte roomkleurige of geel skynsel. By die volwasse mannetjies word die rante van die dorsale- en stertvinne helder oranje. Die vis word tot 37 cm lank. Hulle leef in die rietagtige areas en moerasse asook in beskermde plantwortelareas langs rivieroewers. Hulle vreet alge, plante en fitoplankton. Die vis broei gedurende die somer nadat die mannetjies 'n nes gebou het van 50–90 cm in deursnee. Die wyfies is mondbroeiers. Alfabetiese lys van visse Kurper Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://fishbase.org/summary/Oreochromis-shiranus+shiranus.html A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 BioLib


Hoorn is ’n nedersetting in die munisipaliteit Heerde in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die Sint-Baafskatedraal is 'n katedraal in die stad Gent in Vlaandere en dien ook as die hoofkerk van die Bisdom Gent. Die eerste deel van die oorspronklike Romaanse kerkgebou dateer uit die 12de eeu, en die huidige kripte is 'n oorblyfsel uit die tydperk. In die begin van die 14de eeu is die koor herbou in die styl van die Noord-Franse- en Scheldegotiek. Hierna volg die kooromgang en die straalkappelle aan die begin van die 15de eeu. Tydens 'n boufase van 1436 tot 1538, is die 89 meter hoë Wes-toring in die Brabantse gotiese styl opgerig. Hiervoor is kalksandsteen uit die 'steenwerc van Dilbeek' gebruik. Die bou van die huidige skip is in 1533 begin, en latere wysigings en aanbouings is in die renaissance-, barok, en klassieke styl aangebring. Die Sint-Baafskaterdraal se toring, saam met die torings van die Belfort en die Sint-Niklaaskerk vorm die sogenaamde drie torings, wat die Gentse stadshorison tradisioneel domineer. Die toring was oorspronklik met 'n spits bekroon, wat sedertdien afgebrand het. Daar is sewe klokke in die toring, waarvan die swaarste 5 500 kg weeg.


Cebuano (Sugbuanon, Bisayâ, Bisayâng Sugbuanon, Sinugbuanong Binisayâ of Sinibwano; [sɛˈbwɑːnoʊ]) is na Tagalog (met Filippyns as amptelike taal) die tweede belangrikste taal van die Filippyne. Die taal word veral in die suide van die Filippyne gepraat, spesifiek op die eiland Mindanao en die Visayas. Die naam is afgelei van die eiland met die naam Cebu. Taalkundiges klassifiseer Cebuano as 'n Maleis-Polinesiese taal wat nou verwant aan Tagalog is. Dit is ietwat minder verwant aan Indonesies en Maleis en het daarnaas nog 'n los verbintenis met Malgassies in Madagaskar. Cebuano Wikipedia "Ethnologue: Languages of the World, Seventeenth edition, Cebuano" (in Engels). Ethnologue. Geargiveer vanaf die oorspronklike op 22 April 2020. Besoek op 12 Januarie 2018. Wikimedia Commons het meer media in die kategorie Cebuano. (en) "Cebuano language". Encyclopædia Britannica. Besoek op 12 Januarie 2018. Sien gerus Wikipedia se uitgawe in Cebuano


Hoog-Baarlo is ’n nedersetting in die munisipaliteit Ede in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Hoenzadriel is ’n dorp in die munisipaliteit Maasdriel in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die Vul (Latyn: Equuleus) is ’n dowwe sterrebeeld in die noordelike hemelruim, die tweede kleinste beeld naas die Suiderkruis. Dit is een van die 48 konstellasies wat deur die 2de-eeuse sterrekundige Ptolemaeus beskryf is en is steeds een van die 88 moderne sterrebeelde. Die helderste ster in die Vul is Kitalpha (Alpha Equulei) met ’n helderheid van 3,92 mag. Daar is ’n paar noemenswaardige dubbelsterre: γ Equ, ε Equ (wat uit vier komponente bestaan) en δ Equ, waarvan die komponente elke 5,7 jaar om mekaar wentel – op ’n tyd die kortste bekende tyd vir ’n optiese dubbelster. Daar is min veranderlike sterre in die sterrebeeld. Net sowat 25 is bekend en die meeste is dof. γ Equ wissel elke 12½ minute tussen 4,58 en 4,77 mag. Weens die Vul se afstand van die Melkweg af is daar net ’n paar dowwe sterrestelsels tussen 13 en 15 mag wat hier voorkom, soos NGC 7015, NGC 7040, NGC 7045 en NGC 7046. The Deep Photographic Guide to the Constellations: Equuleus Star Tales – Equuleus Wikimedia Commons het meer media in die kategorie Vul (sterrebeeld).


Kotten is ’n nedersetting in die munisipaliteit Winterswijk in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Klispoel is ’n nedersetting in die munisipaliteit Wijchen in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Klein Baal is ’n nedersetting in die munisipaliteit Lingewaard in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Lewis Allen "Lou" Reed (2 Maart 1942 in Brooklyn, New York, Verenigde State van Amerika - 27 Oktober 2013) was 'n Amerikaanse musikant en fotograaf. In die jare 1965-1970 het hy saam met die groep The Velvet Underground gespeel (kitaar, koor). Vanaf 1970 het hy sy eie albums uitgereik. Lou Reed (1972) Transformer (1972) Berlin (1973) Sally Canot Dance (1974) Metal Machine Music (1975) Coney Island Baby (1976) Rock 'n' Roll Heart (1976) Street Hassle (1978) The Bells (1979) Growing Up in Public (1980) The Blue Mask (1982) Legendary Hearts (1983) New Sensations (1984) Mistrial (1986) New York (1989) Songs for Drella (1990) − met John Cale Magic and Loss (1992) Set the Twilight Reeling (1996) Ecstacy' (2000) The Raven (2003) Hudson River Wind Meditations (2008) Lulu (2011) − met Metallica rollingstone.com, Lou Reed, Velvet Underground Leader and Rock Pioneer, Dead at 71 Hierdie artikel is ’n saadjie.


Jupiter het 79 bevestigde mane. Die grootstes van hulle, die vier mane van Galilei, is in 1610 deur Galileo Galilei ontdek en was die eerste voorwerpe wat gevind is wat om ’n liggaam wentel wat nie óf die Aarde óf die Son is nie. Sedert die einde van die 19de eeu is tientalle kleiner Jupiter-mane ontdek wat die name gekry het van minnaresse of dogters van die Romeinse god Jupiter of van sy Griekse eweknie, Zeus. Die mane van Galilei is verreweg die grootste voorwerpe wat om Jupiter wentel, met die oorblywende 62 mane en die ringe wat saam net 0,003 persent van die hele Jupiter-stelsel uitmaak. Agt van Jupiter se mane is reëlmatige satelliete. Hulle wentel dus in dieselfde rigting as wat die planeet draai en het redelik sirkelvormige wentelbane. Die vier mane van Galilei is ellipsvormig omdat hulle planetêre massa het en sou dus as dwergplanete geklassifiseer gewees het as hulle direk om die son gedraai het. Die vier ander reëlmatige satelliete is baie kleiner en nader aan Jupiter; hulle is die bron van die ruimtestof wat Jupiter se ringe uitmaak. Die res van Jupiter se mane is onreëlmatig.


Asante Kotoko FC is 'n Ghanese sokkerspan in Kumasi, wat in die Ghana Premier League speel. Die Ystervarks (hulle bynaam) is die gewildste span in Ghana en het reeds baie trofee gewen, soos twee keer die CAF Champions League en 21 keer die kampioenskap van Ghana. Volgens die International Federation of Football History and Statistics is Asante die beste sokkerspan in Afrika in die 20ste eeu. Kampioen van Ghana (21) 1959, 1963/64, 1964/65, 1967, 1968, 1969, 1972, 1975, 1980, 1981, 1982, 1983, 1986, 1987, 1988/89, 1990/91, 1991/92, 1992/93, 2003,2005, 2007/08 Beker van Ghana (8) 1958, 1960, 1976, 1978, 1984, 1989/90, 1997/98, 2001 CAF Champions League (2) 1970, 1983 (naaswenner (5): 1967, 1971, 1973, 1982, 1993) Afrikaanse Bekerwenner-beker (naaswenner (1): 2002) CAF Confederation Cup (naaswenner (1): 2004) Frank Amankwah Alexander Nyarko Prince Polley Ibrahim Sunday


Die term Champions League kan na een van die volgende verwys: CAF Champions League, 'n uitkloptoernooi vir Afrika-klubs, georganiseer deur CAF. UEFA Champions League, 'n uitkloptoernooi vir Europese klubs, georganiseer deur UEFA.


Die Oud-Spaanse skrifte is die skryfstelsels wat op die Iberiese Skiereiland gebruik is voordat die Latynse alfabet die algemeen aanvaarde skrif geword het. Die meeste van hulle was ongewoon omdat hulle halflettergrepig was eerder as ware alfabette, hoewel hulle uit die Fenisiese alfabet ontstaan het. Die skrifte is sover bekend sedert die 5de eeu v.C. gebruik – moontlik van die 7de eeu v.C. af – tot aan die einde van die 1ste eeu v.C. of die begin van die 1ste eeu n.C. Dit was die hoofskrif vir die Oud-Spaanse tale. Sommige navorsers meen die Griekse alfabet het ook ’n invloed op die skrifte gehad. Die Oud-Spaanse skrifte kan in drie hoofgroepe verdeel word: suidelik, noordelik en Grieks-Iberies, met verskille in beide die vorm en die klank van die simbole. Inskripsies in die suidelike skrif kom hoofsaaklik van die suide van die Iberiese Skiereiland en beslaan net sowat 5% van die inskripsies wat gevind is. Dit is van regs na links geskryf, nes die Fenisiese alfabet. Inskripsies in die noordelike skrif is hoofsaaklik in die noordoostelike deel van die skiereiland gevind en beslaan 95% van die inskripsies.


Die Port Shepstone-vuurtoring is 'n 8 m hoë, ronde gietystertoring in Port Shepstone, by die mond van die Umzimkulurivier aan die suidkus van KwaZulu-Natal. Dit is op 10 Maart 1905 in gebruik geneem. Die vuurtoring is met 'n geruite swart-en-wit patroon geverf. Die elektriese lig, gemonteer op 'n roterende stelsel, lewer 1 130 000 CD en kan 26 seemyle ver gesien word. Die lig flits een keer elke 6 sekondes en het 'n fokale vlak van 24 m bo die hoogwatermerk. Vuurtorings van Suid-Afrika Lighthouses of South Africa Koördinate: 30°44′30.1″S 30°27′33.0″O / 30.741694°S 30.459167°O / -30.741694; 30.459167 Hierdie artikel is ’n saadjie. Voel vry om Wikipedia te help deur dit uit te brei.


Die Haanknorder (Pomadasys multimaculatus) is 'n vis wat slegs langs die ooskus van Afrika voorkom, vanaf Zanzibar tot by Algoabaai. In Engels staan die vis bekend as die Cock grunter. Die vis het verskeie donker kolle op die kop sowel as die lyf. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Pomadasys multimaculatus by FishBase.


Moerbeibos (1987) is 'n Afrikaanse roman deur Dalene Matthee. Dit is die derde boek in haar reeks van vier bosromans wat in die Knysnabos afspeel. Lys van Matthee se boeke Hierdie artikel is ’n saadjie. Voel vry om Wikipedia te help deur dit uit te brei.


Wallace ("Wally") Henry Hayward (10 Julie 1908 – 28 April 2006) was 'n Suid-Afrikaanse atleet met 'n 60 jare lange loopbaan. Hy het die Comrades-maraton vyf keer gewen en dié afstand van 90 kilometers vir die laaste keer net voor sy tagtigste verjaarsdag voltooi. Hy is in Johannesburg gebore en oorlede. Hy is in 2006 op 97-jarige ouderdom, enkele dae voor die jaarlikse Wally Hayward-marathon wat na hom vernoem is, oorlede. Hayward wen die Comrades-maraton tydens sy eerste probeerslag in 1930 op 21 jarige ouderdom (die jongste atleet op daardie stadium). Eers twintig jaar later neem hy weer deel en wen dit vanaf 1950 tot 1954, behalwe in 1952 toe hy verkies het om eerder Suid-Afrika tydens die 1952-Olimpiese Somerspele in Helsinki te verteenwoordig. Hy eindig in die tiende plek tydens die Olimpiese marathon-byeenkoms. In 1951 en 1953 breek hy die afdraande-rekord (die eerste atleet onder 6 uur), en in 1954 breek hy die opdraande-rekord en word so op 45-jarige ouderdom die oudste man om die wedloop te wen (die rekord is later deur Vladimir Kotov in 2004 gebreek).


Bernhard Wilhelm Richter (16 Augustus 1878, Dewetsdorp – 6 Julie 1961, Bellville), beter bekend as Barry Richter, was tydens die Tweede Vryheidsoorlog die hoofadjudant van genl. Christiaan de Wet. Richter was bekend vir sy dapperheid en het onder meer gehelp om die lewe van Klasie Havenga, later Suid-Afrika se Minister van Justisie, te red. Die Boere het die treinspoor tussen twee blokhuise in die nag oorgesteek nadat hulle die sperdrade geknip het. Ná die tyd is Havenga vermis en Richter het onder kruisvuur en soekligte deurgekruip om die swaar gewonde soldaat te gaan haal en hom op sy rug na veiligheid te dra. Met die beleg van Dewetsdorp deur die Engelse het lt. Cecil Boyle 'n skrikbewind gevoer deur die vroue en kinders met 'n sweep aan te ja na konsentrasiekampe. Genl. De Wet het hiervan gehoor en in November 1900 besluit om Dewetsdorp te ontset. Hy het Richter opdrag gegee om twee ander saam te vat en Boyle in die nag in hegtenis te neem sodat hy nie opdragte aan sy soldate kan gee wanneer die Boere die dorp binneval nie.


Hierdie Lys van Operasies tydens die Suid-Afrikaanse Grensoorlog noem die militêre operasies deur die Suid-Afrikaanse Weermag uitgevoer gedurende die Suidwes-Afrika-Angola Grensoorlog, algemeen ook genoem Die Bosoorlog: Operasie Savannah (1975) Operasie Bruilof (1978) Operasie Seiljag (1978) Operasie Reindeer (1978) Operasie Rekstok (1979) Operasie Safraan (1979) Operasie Sceptic (Smokeshell) (1980) Operasie Vastrap (Julie 1980) Operasie Klipklop (1980) Operasie Vasbyt (1981) Operasie Konyn (1981) Operasie Carnation (1981) Operasie Protea (1981) Operasie Daisy (1981) Operasie Kerslig (1981) Operasie Super (1982) Operasie Meebos (1982) Operasie Drama (1983) Operasie Phoenix (1983) Operasie Dolfyn (1983) Operasie Karton (1983) Operasie Klinker (1983) Operasie Askari (1983) Operasie Salamander (1985) Operasie Boswilger (1985) Operasie Egret (1985) Operasie Argon (1985) Operasie Wallpaper Operasie Southern Cross (1986) Operasie Alpha Centauri (1986) Operasie Modulêr (1987) Operasie Firewood (1987) Operasie Hooper (1988) Operasie Packer (1988) Operasie Excite/Hilti (1988) Operasie Prone (1988) Operasie Vuiswys (1988) Operasie Displace (1989) Operasie Merlyn (1989) Operasie Linger (1989) Operasie Agree (1989) Hierdie is 'n direkte vertaling van die Engelse Wikipedia artikel en:List of operations of the South African Border War


USS Hornet Die USS Hornet was 'n vliegdekskip van die Amerikaanse Vloot tydens die Tweede Wêreldoorlog. Die skip was op sy toetsvaart tydens die Aanval op Pearl Harbor. Die skip is gekelder deur die Japannese Lugmag op 27 Oktober 1942. Die skip het bekend geraak toe vyf-en-twintig B-25 Mitchell bomwerpers, onder beheer van Lt. kol. James Doolittle, van hom opgestyg het om Tokio te bombardeer. Die skip het 19 800 ton water verplaas en was toegerus met agt 5-duim-kanonne en 87 vliegtuie. Dit was aangedryf deur vier turbines van 120 000 dryfasperdekrag wat die skip 'n topspoed van 32 knope gegee het. Die Hornet was toegerus met die volgende vliegtuie: SBD-3 Dauntless verkennings/duikbomwerpers. TBF-1 Grumman Avenger torpedobomwerpers. F4F-3 Grumman Wildcat vegvliegtuie. TBD-1 Douglas Devastator torpedobomwerpers. Die USS Hornet na voltooiing. Die USS Hornet, verlate en besig om te sink. 'n B-25 styg van die Hornet af op. Die afkorting USS beteken United States Ship. The Encyclopedia of Sea Warfare. Spring Books. 1975. ISBN 0-600-33111-3


'n Knoop is 'n maateenheid vir snelheid wat veral in seevaart en gemotoriseerde lugvaart gebruik word. Een knoop is een seemyl per uur. Een seemyl word as 1852 meter gedefinieer. Een knoop is dus 'n snelheid van 1,852 km/h of 0,514 44... m/s. Let op dat mens nie van "knope per uur" as snelheidsaanduiding kan praat nie, omdat die definisie van knope reeds tyd insluit. Die eenheid "knope per uur" sal 'n versnelling of vertraging aandui, maar word egter nooit in die konteks gebruik nie. Aanvanklik word die snelheid van seilskepe gemeet deur 'n houtbalk aan 'n lyn oorboord in die water in te gooi. Die houtbalk bly taamlik onbeweeglik in die water lê terwyl die boot vaar en die lyn afrol. Die snelheid is dan bepaal deur die hoeveelheid lyn wat aftol. Eers word die lyn apart opgemeet, later word daar op reëlmatige afstande knope aangebring sodat die afgerolde lengte makliker bepaal kan word. Uiteindelik word die afstand van die knope genormaliseer op 47 voet en 3 duime, wat met 'n standaard sandglas van 28 sekondes regstreeks die snelheid in knope gee.


Geenbewerkingsboerdery (ook zerobewerking of direkte besaaiing genoem) is 'n manier om gewasse van jaar tot jaar te verbou sonder om die grond deur bewerkings te versteur. Geenbewerking is 'n landboutegniek wat die hoeveelheid water en organiese materiaal (voedingstowwe) in die grond vermeerder en erosie verminder. Dit vermeerder die hoeveelheid en diversiteit van lewe in en op die grond, maar vereis moontlik die gebruik van onkruiddoders. Deur middel van bewerkings word onkruid verwyder, word die grond in rye gevorm vir oesgewasse en in vore gevorm vir besproeiing. Dit lei tot ongunstige resultate, soos grondkompaktering; verlies van organiese materiaal; verswakking van grondversamelings; dood of ontwrigting van grondmikrobes en ander organismes, onder meer mikorrisa (swamwortels), geleedpotiges en erdwurms en gronderosie waartydens bogrond weggewaai of weggespoel word. Geenbewerkingsboedery voorkom hierdie gevolge deur bewerkings]uit te sluit. Volgens hierdie boerderymetode word oesreste of ander organiese stowwe op die grondoppervlak behou en word daar gesaai/bemes met minimale versteuring van die grond. Voortdurende geenbewerking moet baie anders bestuur word om opbrengs op die landerye te handhaaf of te vermeerder.


Chroesjtsjofka (Russies: хрущёвка) is 'n term uit die Russiese omgangstaal wat in Rusland en ander opvolgerlande van die Sowjetunie gebruik word om na 'n tipiese woonstelblok met vyf verdiepings te verwys wat hoofsaaklik in die 1960's en 1970's van voorafvervaardigde sementpanele gebou is en gewoonlik binne vyftien dae voltooi kon word. Hierdie woonstelblokke met huurwoonstelle is oorspronklik deur die Sowjet-Russiese party- en regeringsleier Nikita Chroesjtsjof (van wie die term afgelei is) goedgekeur en in groot getalle in stedelike nedersettings opgerig om die heersende woningnood op 'n maklike en goedkoop manier te verlig. Aangesien bekostigbaarheid belangriker was as woongerief (daar is oorspronklik geen voorsiening gemaak vir balkonne nie, en in die klein kombuise was daar gewoonlik nie eens plek vir 'n koelkas nie), is na die geboue dikwels as Chroesjtsjoba (хрущоба) verwys - 'n kofferwoord wat uit Хрущёв ("Chroesjtsjof") en трущоба ("troesjtsjoba" of "krotbuurt") gevorm is. Dagbladartikels (de) Moskauer Deutsche Zeitung, 8 April 2017: Die „Chruschtschowka“: Russlands erster Plattenbau hat ausgedient. Besoek op 1 Julie 2020


Die NG gemeente Stutterheim is 'n klein gemeente van die Nederduitse Gereformeerde Kerk in die Sinode van Oos-Kaapland. Dit is op 15 Oktober 1948 gestig in die twee dekade lange tydperk ná die Groot Depressie wat gekenmerk is deur 'n merkwaardige toename in die getal gemeentes in die NG Kerk. Destyds was daar net vier Sinodes, naamlik Kaap, Natal, Oranje-Vrystaat en Transvaal. Suidwes-Afrika was deel van die Kaapse Kerk en Rhodesië, Kenia en Tanzanië van die Vrystaatse Kerk. In die Kaapse Kerk is tussen 1933 en 1942 altesaam 97 gemeentes afgestig. In Natal, altyd die kleinste van die Sinodes wat teen 1932 slegs 10 gemeentes gehad het, kom in dié tydperk 'n verdere 16 gemeentes tot stand, maar van 1925 tot 1933 is nie 'n enkele gemeente gestig nie. In die Vrystaat (Midde-Afrika ingereken) was daar teen 1932 79 gemeentes met, soos elders, geen afstigtings in 1931 of 1932 nie weens die Groot Depressie, maar in die volgende 20 jaar kom 30 gemeentes tot stand.


Sapindaceae is die lietsjie-familie wat hoort tot die orde Sapindales. Die familie bestaan wêreldwyd uit meer as 2000 spesies waarvan 30 in Suider-Afrika voorkom en almal is bome. Die bekendste lid van die familie is die Lietsjie (Litchi chinesis) wat uit China ingevoer is en vir sy vrugte gekweek word. Hierdie familie se genera verskil baie met betrekking tot blomme, vrugte en blare. Van die Suid-Afrikaanse spesies is: Boskranses (Atalaya natalensis) Bosveld-rooiklapperbos (Erythrophysa transvaalensis) Doppruim (Pappea capensis) Duinevalstaaibos (Allophylus natalensis) Fluweelvrugzahna (Zahna africana) Kaapse kranses (Atalaya capensis) Lebombokranses (Atalaya alata) Namakwa-rooiklapperbos (Erythrophysa alata) Rivierlietsjie (Lecaniodiscus fraxinifolius) Sandolien (Dodonaea viscosa) Swartvalstaaibos (Allophylus africanus) Valsperdebos (Hippobromus pauciflorus) Valstaaibos (Allophylus decipiens) Wikispecies het meer inligting oor: Sapindaceae Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Watter Boom is dit? Eugene Moll 2013 ISBN 978 1 77007 832 1


Die Namakwa-rooiklapperbos (Erythrophysa alata) is 'n boom wat voorkom in rotsagtige hellings in Namakwaland. Die boom het drie lobbige vrugte wat soos rooi ballonne lyk. Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Hierdie artikel is ’n saadjie. Voel vry om Wikipedia te help deur dit uit te brei.


Die Kindle Fire is 'n minitabletrekenaar-weergawe van die Amerikaanse aanlynwinkel Amazon.com se Kindle-e-boekleser. Die toestel, wat op 28 September 2011 aangekondig is, het 'n 7 duim-multiraakskerm met IPS-tegnologie en het 'n aangepaste weergawe van Google se Android-bedryfstelsel as raamwerk vir sy sagteware. Kindle Fire-gebruikers het toegang tot Amazon se toepwinkel, rolprente en TV-programme (wat as stroming aangebied word) en Kindle-e-boeke. Kindle Fire is op 15 November 2011 op die Amerikaanse mark ingevoer. Op 7 September 2012 is 'n opgradering vir die toestel asook weergawes vir Europese markte met nasionale Amazon-aanlynwinkels aangekondig (Verenigde Koninkryk, Frankryk, Duitsland, Italië en Spanje). Die Kindle Fire se afmetings is 7,5×4,7×0,45 duim (190×120×11 mm), met 'n sigbare skerm van 6×3,5 duim (150×89 mm). Die verkoopprys was aanvanklik VSA-$199. Die materiaalkoste is op tussen $150 en $201,70 beraam. Amazon se bemarkingstrategie is om geld met die verkoop van digitale inhoud te verdien, eerder as met die toestel self. Op 6 September 2012 is die verkoopprys verlaag tot $159, die RAM tot 1GB en die verwerker se klokspoed tot 1,2GHz opgegradeer.


Soldeerpasta bestaan uit klein metaaldeeltjies wat met 'n vloeimiddel gemeng is, en word in oppervlakmontering gebruik om elektroniese komponente aan 'n gedrukte stroombaan te soldeer. Elektronika Metallurgie Allooi Soldeersel Tarr, Martin "Solder paste basics" Geargiveer 12 November 2010 op Wayback Machine Online postgraduate courses for the electronics industry. University of Bolton. An overview of how to apply solder paste and reduce rework and post-assembly problems Geargiveer 27 April 2012 op Wayback Machine How to use solder paste Hierdie artikel is ’n saadjie. Voel vry om Wikipedia te help deur dit uit te brei.


Robin Hugh Gibb, (22 Desember 1949 – 20 Mei 2012) was 'n Britse sanger en liedjieskrywer. Hy was lid van die Bee Gees, 'n internasionale bekende sanggroep wat hy saam met sy tweelingbroer, Maurice en ouer broer, Barry gestig het. Hy het ook 'n jonger broer gehad, Andy Gibb, wat 'n solosanger was. (en) Hughes, Andrew. The Bee Gees – Tales of the Brothers Gibb. Besoek op 29 Januarie 2013. (en) V. Bogdanov, C. Woodstra and S. T. Erlewine, All Music Guide to Rock: the Definitive Guide to Rock, Pop, and Soul (Milwaukee, WI: Backbeat Books, 3rd edn., 2002), ISBN 0-87930-653-X, bl. 85-6. (en) "Bee Gees on AllMusic" Summers, Kim. "Robin Gibb". Allrovi (in Engels). Geargiveer vanaf die oorspronklike op 19 Mei 2012. Besoek op 20 Mei 2012.


Die Anglo-American-gebou-vuurtoring is bo-op die 26ste verdieping van die Anglo American-gebou in die Durbanse waterfront. Die vuurtoring is in 1986 gebou en is onbeman en aktief. Die Suid-Afrikaanse Gids- feite en wenke. Isabel Uys. 2009 ISBN 978-1-86919-324-9 Hierdie artikel is ’n saadjie. Voel vry om Wikipedia te help deur dit uit te brei.


’n Gravitasielens is ’n baie sterk swaartekragveld, soos dié van ’n sterrestelsel, sterrestelselswerm of swart gat, wat lig komende van ’n afgeleë onderwerp daaragter, na die waarnemer inbuig om effektief ’n wanbeeld van die verste objek te lewer. Dit word die duidelikste waargeneem wanneer die agterste objek, swaartekragveld en waarnemer hulle in min of meer ’n reguit lyn bevind. Die mate van ligbuiging word ondermeer deur Albert Einstein se algemene relatiwiteitsteorie voorspel. Alhoewel Orest Khvolson (in 1924) en František Link (in 1936) voorgehou word as die eerstes om die effek in gedrukte vorm te bespreek, word dit meer algemeen met Einstein verbind, wie se invloedryke artikel oor die onderwerp in 1936 verskyn het. Fritz Zwicky het in 1937 voorgestel dat die effek sterrestelselswerms in staat sou stel om as gravitasielense op te tree, maar dít kon eers in 1979 deur waarneming van die Tweelingkwasar SBS 0957+561 bevestig word. O'Dowd, Matthew (15 Junie 2016). "The Strange Universe of Gravitational Lensing". youtube (in Engels). PBS Digital Studios. Geargiveer vanaf die oorspronklike op 12 April 2019.


Olienhout (Olea europaea subspesie cuspidata) is 'n boom wat wydverspreid in Suid-Afrika voorkom. Dit is 'n middelgroot boom maar word by uitsondering tot 18 m hoog. Die olienhoutboom is 'n subspesie van die bekende olyfboom (Olea europaea), wat tot onlangs as ŉ afsonderlike spesie (Olea africana) beskou is en in baie bronne nog so aangegee word. Daar word vermoed dat die olyf, wat reeds vir millennia verbou word, uit hierdie subspesie gekultiveer kan wees. Die boom se nasionale nommer is 617. Binnelands staan die boom steeds as oliewen- of oleunhout bekend, wat na die ou Nederlandse olijvenhout (olievenhout uitgespreek) teruggevoer kan word. Op sy beurt is olijf 'n leenwoord uit die Latynse olīva, uit die Griekse ἐλαίς (d.i. elais), 'n olyfboom, en ἐλαία (d.i. elaia). 'n Indo-Europese etimologie ontbreek vir die selfs ouer ἐλαίϝα (d.i. elaiva) en Miceense elaiwa, en 'n Midde-Oosterse of ander oorsprong is al voorgestel. Die geharde boom groei goed in droë gebiede en benodig min water.


Kalyan-Dombivali (Marathi: कल्याण डोंबिवली, Kalyāṇ-Ḍombivlī) is 'n stad in die Indiese deelstaat Maharasjtra met 'n bevolking van 1 246 381 in 2011. Dit is in die metropolitaanse gebied van Maharasjtra se hoofstad en Indië se grootste stad Moembaai geleë. Kalyan-Dombivali bestaan uit die twee susterstede Pimpri en Chinchwad en is op 11 Oktober 1982 gestig.    Hierdie Indië-verwante artikel is 'n saadjie. U kan wikipedia help deur dit uit te brei.


Lerina Erasmus (20 Augustus 1946 – 20 Augustus 2018) was 'n Suid-Afrikaanse aktrise en skrywer. Sy het die rol van Rusty in die SAUK-sepie Orkney Snork Nie vertolk. Sy is ook die outeur van die Mannheimsage-trilogie. Lerina Erasmus is in Namibië gebore as die enigste kind in die gesin. Haar pa, Pieter, was ’n boekhouer en ouditeur en die gesin verhuis gereeld as hy van werk verander. Haar ma, Vera, het ’n groot verbeeldingskrag en dramatiseer en maak stories op vir die kind, wat haar van kleinsaf stimuleer. Sy bring haar eerste jare op skool in Namibië deur, waarna sy ook skoolgaan in Lyttelton, Laerskool Oost-Eind in Pretoria en Klerksdorp. Hulle trek dan terug Namibië toe, waar sy haar hoërskooljare voltooi. Sy bestudeer Drama aan die Universiteit van Pretoria saam met tydgenote soos Katinka Heyns, Sandra Prinsloo, Neels Coetzee en George Ballot en verower hier die Ludwig Binge-toekenning. Hierna raak sy bekend as aktrise wat vir die streekrade optree in teaterproduksies soos Elektra, Antigoné en Medea, asook in televisiereekse soos Dokter Dokter en Drama Drama.


MuseuMAfricA (voorheen die Africana Museum) is 'n historiese museum in Johannesburg, Suid-Afrika. Die museum word in die stad se eertydse vrugte- en groentemark in Newtown gehuisves. Dit is oorkant die Mary Fitzgerald Plein in dieselfde blok as die Markteater geleë. Die museum is in 1933 gestig nadat die Johannesburgse Publieke Biblioteek 'n groot versameling kulturele materiaal en boeke van John Gaspard Gubbins gekoop het. Vanaf die middel 1930 het die museum sy versameling uitgebrei om alle aspekte van Afrika se kultuurgeskeidenis vas te vang. In 1994 is die museum oorgedoen en na MuseuMAfricA hernoem. Die museum het versamelings van Afrika se materiële kultuur van dwarsoor die vasteland, insluitend versamelings van geld, musiekinstrumente en kopstukke. Dit huisves ook die Geologie Museum en die Bensusan Museum van Fotografie. Die Bensusan Museum van Fotografie versamel seldsame en waardevolle fotografiese toerusting en foto's wat met hierdie toerusting geneem is. Die Geologie Museum bestaan uit meer as 17 000 rots en minerale monsters van Suider-Afrika, insluitend verskeie soort monsters en monsters van die Tsumeb-gebied in Namibië, die Witwatersrand se riwwe en die Okiep-area.


Lira is die verhoognaam van Lerato Molapo, 'n Suid-Afrikaanse sangeres. Sy is op 14 Maart 1979 in Daveyton, Benoni gebore. Haar naam beteken "liefde" in Suid-Sotho. Sy het SAMA-pryse vir haar album Soul in Mind ingepalm, asook vir haar liedjie Feel Good en haar twee DVD's Lira Live in Concert: A Celebration en Return to Love. Haar twee albums Feel Good en All My Love, en vir haar liedjie Return to Love was genomineer vir SAMA-pryse. All my love (2003) Feel Good (Sony/BMG Afrika, 2006) Soul in Mind (Sony/BMG Afrika, 2008) Lira Live in Concert: A Celebration (Sony/BMG Afrika, 2009) Return to Love (Sony/BMG Afrika, 2011) The LIRA EP (9 Augustus 2011) Rise Again (Sony/BMG Afrika, 2012) Feel Good (2006) Ixesha (2007) Wa Mpaleha (2008) Phakade (2010) Rise Again (2011) "Lira, Lerato Moipone Molapo" (in Engels). Geargiveer vanaf die oorspronklike op 27 Augustus 2017. Besoek op 28 Maart 2017. Hierdie artikel is ’n saadjie.


Die Grootskub-akkedisvis (Saurida undosquamis) is 'n vis wat voorkom in die gematigde waters van die Indiese-Pasifiese area en aan die ooskus van Afrika vanaf die Rooisee tot by Knysna. In Engels staan die vis bekend as die Largescale lizardfish. Die vis se kop en lyf is bruin aan die bokant. Daar is 8-10 dowwe donker vertikale strepe oor die lyf; die strepe strek van die rug tot by die sylyn. Daar is ook 'n ry swart kolle op die voorste rante van die dorsalevin en stertvin se boonste lob. Die vis word tot 53 cm groot. Die vis leef op sanderig en rots bodems in water wat tot 200 m diep is. Hulle vermy strandmere en vreet vis en skaaldiere. Dit is nie 'n gewilde eetvis nie maar word gebruik as aas. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Froese, Rainer, en Daniel Pauly, eds. (2012). "Saurida undosquamis" in FishBase. April 2012-weergawe. Hierdie artikel is ’n saadjie.


Adrastea (Grieks: Αδράστεια), ook bekend as Jupiter XV, is die kleinste van Jupiter se vier binnemane en die tweede naaste aan die planeet. Dit is in 1979 deur David C. Jewitt en G. Edward Danielson ontdek op foto's wat deur Voyager 2 geneem is en is die eerste natuurlike satelliet wat ontdek is op foto's van ’n ruimtetuig in plaas van deur ’n teleskoop. Nadat dit die tydelike naam S/1979 J 1 gehad het, is dit hernoem na Adrasteia, die pleegma van Zeus (die Romeinse god Jupiter se naam in die Griekse mitologie). Dit is een van net drie mane in die sonnestelsel wat om ’n planeet wentel in ’n korter tyd as daardie planeet se dag; die ander twee is Metis (Jupiter) en Phobos (Mars). Dit wentel om Jupiter aan die rand van Jupiter se hoofring en is vermoedelik die hoofverskaffer van materiaal aan die ringstelsel. Baie min is bekend oor die maan buiten sy grootte, ondanks waarnemings in die 1990's deur die Galileo-ruimtetuig.


Die Natalse duinevygie (Carpobrotus dimidiatus) is 'n plant wat voorkom aan die suid- en ooskus van Suid-Afrika. Dit is 'n gewone ranksukkelent met dik, vlesige blare wat houtig word met ouderdom. Dit dra pers of puperrooi blomme wat een-een verskyn. Die plant groei op duine. Die blaarsap verlig bloublasie en jellievissteke. Bosbokke en duikers vreet die blare. Dit is ook 'n stabiliseerder van duine. Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 Hierdie artikel is ’n saadjie. Voel vry om Wikipedia te help deur dit uit te brei.


Osnabrück (Nederduits: Ossenbrügge, Latyns: Ansibarium) is die derde grootste stad in Nedersakse ná die hoofstad Hannover en Brunswyk in die weste van Duitsland, met 'n bevolking van 165 021 op 31 Desember 2011 en 'n oppervlakte van 119,8 km². Die stad staan veral bekend vir die vredesverdrag, wat hier en in Münster op 24 Oktober 1648 ná die einde van die Dertigjarige Oorlog (tussen die Heilige Romeinse Ryk, Frankryk en Swede) gesluit is. Olaf Scholz (*1958), eerste minister "Information und Technik Nordrhein-Westfalen". Geargiveer vanaf die oorspronklike op 28 September 2011. Besoek op 14 Desember 2012. Hierdie artikel is ’n saadjie. Voel vry om Wikipedia te help deur dit uit te brei.


Die Engelharddam is geleë in die Letabarivier, tussen Letaba- en Olifantsruskampe in die sentrale Krugerwildtuin, Limpopoprovinsie. Die dam se hoofdoel is om as 'n stuwal teen vloede en 'n stoorplek vir water in die Letabarivier te dien. Die dam is in die 1970's gebou met befondsing wat deur die Amerikaanse industrialis Charles Engelhard jr. verskaf is. Lys van grootste damme in Suid-Afrika


Siegen is 'n stad in Noordryn-Wesfale in die weste van Duitsland, met 'n bevolking van 99 261 op 31 Desember 2012 en 'n oppervlakte van 114,69 km². Die stad is noord van die driehoekpunt van Noordryn-Wesfale, Rynland-Palts en Hesse geleë. Die eerste historiese verwysing na Siegen dateer uit die jaar 1079 en op 19 Oktober 1303 het die stad stadstatus gekry. Op 1 Januarie 1975 het Siegen verskeie gebiede ontvang en is sedertdien 'n stad met 'n bevolking van meer as 100 000 inwoners. Sedert Julie 2012 is Siegen as universiteitstad bekend, nadat dit goedgekeur is deur die regering van Noordryn-Wesfale. Siegen is asook bekend as geboorteplek van Peter Paul Rubens (1577-1640), dus is die ander bynaam Rubensstad. "it.nrw.de: Zensus vom 9. Mai 2011 - Bevölkerungszahlen auf Basis des Zensus vom 9. Mai 2011". Geargiveer vanaf die oorspronklike op 22 September 2013. Besoek op 14 September 2013. siegen.de: Hauptwohnsitzbevölkerung nach Stadtteilen am 30. September 2011 laut Homepage Stadt Siegen siegen.de: Amptelike webwerf van Siegen siegen.de: Siegerlandmuseum Hierdie artikel is ’n saadjie. Voel vry om Wikipedia te help deur dit uit te brei.


Die Potchefstroomdam is geleë in die Mooirivier in Noordwes, Suid-Afrika. Hierdie dam se hoofdoel is stoorplek vir drinkwater vir die dorp en vir ontspanning. Die dam is aan die noordelike deel van die dorp Potchefstroom geleë. Lys van grootste damme in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Die Bronkhorstspruit is 'n rivier in Mpumalanga en Gauteng, Suid-Afrika. Dit is 'n takrivier van die Wilgerivier in die Olifantsrivierbekken, wat ook sy naam aan die dorp Bronkhorstspruit verleen. Die naam is blykbaar afkomstig van "bronkors" of "bronkhorst", die Afrikaanse naam vir Nasturtium officinale. Sy oorsprong is in die grasvelde op die hoëveld van Mpumalanga, ongeveer 30 km oos-suidoos van die dorp Springs. Dit vloei dan algemeen noordwaarts en sy hooftak, die Delmasrivier, sluit by sy linkerkant aan. Verder stroomaf vloei dit Gauteng en die Bronkhorstspruitdam binne. Voor dit noordoos draai, gaan dit verby die dorp Bronkhorstspruit. By die Premiermyndam, omtrent 10 km oos van die dorp, vloei dit met die Wilgerivier saam. In 1880 was hierdie rivier die toneel van die Slag van Bronkhorstspruit, 'n geveg tussen die Boerekommando onder bevel van kommandant Frans Joubert en die Britse troepe onder Luitenant-kolonel Anstruther. Dit was een van die eerste ernstige veldslae tydens die Eerste Vryheidsoorlog. Bronkhorstspruitdam Premiermyndam Olifants WMA 4 Dictionary of Southern African Place Names The Olifants River System Olifants WMA 4 Castle, Ian. Majuba 1881: The Hill of Destiny.


Barolong (of baRolong) kan na een van die volgende verwys: Die Rolong-stam van Suid-Afrika. Barolong, 'n distrik van Botswana. 'n Stoomskip (sien Doks van Glentana).


Die Clanwilliam-rooivlerkie (Barbus calidus) is 'n varswatervis wat endemies is aan die Olifantsrivier in die Namakwaland van die Wes-Kaap. In Engels staan die vis bekend as die Clanwilliam redfin. Die vis se kop is gepunt met groot oë en daar is ook twee baarde om die mond. Die vis is bruin aan die bokant, silwer aan die onderkant met 'n breë donker band wat horisontaal strek oor die lyf vanaf die kieue tot by die stert. Daar is onreëlmatige donker kolle op die bokant van die vis. Die basis van die vinne is helderrooi. Die vis word 82 mm lank. Die vis leef in groot, diep poele in helder strome. Hulle vreet hoofsaaklik insekte wat hulle vang op die wateroppervlakte. Gedurende die broeiseisoen in die somer, ontwikkel beide geslagte tuberkels op die kop en rug. Die spesie is bedreigd en word deur die IUBN geklassifiseer as 'n kwesbare spesie. Hul grootste vyand is die uitheemse baars, familie Micropterus. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001.


Die Sentrale Moondhede (Duits: Mittelmächte; Hongaars: Központi hatalmak; Turks: İttifak Devletleri of Bağlaşma Devletleri; Bulgaars: Централни сили, Tsentralni sili) was een van die twee strydende faksies in die Eerste Wêreldoorlog (1914–'18). Die alliansie het ontstaan uit die Drievoudige Verbond van 1882 en het geveg teen die Geallieerde Magte wat ontstaan het uit die Drievoudige Entente. Die Sentrale Moondhede het bestaan uit:  Oostenryk-Hongarye: op 28 Julie 1914 die oorlog betree  Duitse Keiserryk: op 1 Augustus 1914  Ottomaanse Ryk: op 2 Augustus 1914 in die geheim; op 29 Oktober 1914 openlik  Bulgarye: op 14 Oktober 1915 Die naam is afgelei van die ligging van dié lande: al vier het gelê tussen die Russiese Ryk in die ooste en Frankryk en die Verenigde Koninkryk in die weste. Meyer, G.J. (2007). A World Undone: The Story of the Great War, 1914 to 1918. Delta Trade Paperback. ISBN 0-553-38240-3. Hierdie artikel is vertaal uit die Engelse Wikipedia


Peter Laurence van der Merwe (14 Maart 1937 – 23 Januarie 2013) was 'n Suid-Afrikaanse krieketkaptein. Hy het in vyftien toetse vir Suid-Afrika gespeel en reeksseges behaal teen Engeland in 1965 en Australië in 1966. Hy het 94 provinsiale wedstryde gespeel vir die Oostelike- en Westelike Provinsies waar hy 4 086 lopies behaal het teen 'n gemiddeld van 29.18 en 'n hoogste telling van 128. As bouler het hy 82 paaltjies geneem met beste syfers van 6/40. Hy het in 15 toetse gespeel met sy debuuttoets op 6 Desember 1963 teen Australië in Brisbane. Van der Merwe het 533 lopies in sy toetsloopbaan aangeteken teen 'n gemiddeld van 25.38 per kolfbeurt. Sy hoogste telling was 76 en hy het 3 vyftigtalle behaal. As bouler het hy 1 toetspaaltjie geneem. Hy het as skeidsregter in 29 toetswedstryde en 71 Internasionale eendagwedstryde waargeneem vanaf 1992 tot 1999. Peter van der Merwe by CricketArchive Peter van der Merwe by ESPNcricinfo Hy skraap pad vir SA Rapport. 27 Januarie 2013.


'n Teenretrovirale middel is enige medikasie wat gebruik word om die retrovirus MIV wat vigs veroorsaak te bestry. Dit is 'n mengsel van verskeie teenretrovirale middels saamgevoeg in 'n enkele tablet, om as 'n een-per-dag-dosis geneem te word. In Augustus 2012 is die verkose eerste-linie terapie in die VSA: Tenofovir/emtrisitabien ('n kombinasie van twee NRTIs) en efavirens ('n NNRTI). Tenofovir/emtrisitabien en raltegravir Tenofovir/emtrisitabien, ritonavir, en darunavir (die laaste twee is protease-ensiemremmers) Tenofovir/emtrisitabien, ritonavir, en atazanavir (die laaste twee is protease-ensiemremmers). In Augustus 2019 is die verkose eerste- en tweedelinie terapie in die VSA en Suid-Afrika: Tenofovir, lamivudien en dolutegravir. Lg. vervang efavirens in die trippelkombinasieterapie. FDA approves new drug to treat HIV infection https://www.fda.gov/NewsEvents/Newsroom/PressAnnouncements/ucm364744.htm Geargiveer 18 Januarie 2017 op Wayback Machine 12 Augustus 2013 U.S. FDA approves GlaxoSmithKline's HIV drug Tivicay https://www.reuters.com/article/2013/08/12/us-glaxosmithkline-hivdrug-idUSBRE97B0WU20130812 Geargiveer 24 September 2015 op Wayback Machine 12 Augustus 2013 "WHO recommends dolutegravir as preferred HIV treatment option in all populations". www.who.int (in Engels).


Loerie was kerklik deel van die gemeente van die Nederduits Gereformeerde Kerk Uitenhage. Die afstand vanaf Loerie na Uitenhage was groot en vervoer na Uitenhage was 'n ernstige probleem wat die geestelike bearbeiding in die Loerie gebied benadeel het. Gedurende 1897 is begin om buitedienste op Loerie te hou en dienste is toe gereeld in die huis van mnr. Dirk van Rooyen gehou. Reeds in Februarie 1903 verwittig ds. Pienaar die kerkraad van Uitenhage van 'n plan "om een kerkgebouw in die wyk Loerie Rivier op te richten." <(Smit, A.P. 1967. Ligbaken aan die Swartkops. Nederduitse Gereformeerde Kerk Uitenhage; 1817 - 1967:189) Stadigaan het lidmaatgetalle in die omgewing begin toeneem en in 1903 is ŉ kerkgebou onder leiding van ds. D.J. Pienaar op die plaas Fairview van Freek van Onselen opgerig. Op 4 Augustus 1903 is hierdie eenvoudige geboutjie van hout en sink deur ds. Pienaar van Uitenhage en ds. B.B. Keet van Humansdorp ingewy. (Smit,A.P.,1967:189) Die eerste huwelik wat in hierdie kerkie voltrek is, was dié van mnr. en mev. J. Nel.


Alexander (Grieks: Αλέξανδρος; 23 November 870 – 6 Junie 913) was die Bisantynse keiser van 912–913. Hy word soms Alexander III genoem. Hy was die derde seun van keiser Basilius I en Eudokia Ingerina. Anders as met sy twee ouer broers, word daar nie gegis dat Michael III dalk sy pa was nie, want hy is ’n paar jaar ná Michael se dood gebore. Alexander is omstreeks 879 deur sy pa as medekeiser gekroon. Ná die dood van sy broer op 11 Mei 912 het Alexander senior keiser geword saam met Leo se jong seun, Konstantyn VII. Hy was die eerste Bisantynse keiser wat die woord "outokrator" (Grieks: αὐτοκράτωρ πιστὸς εὑσεβὴς βασιλεὺς) op munte laat aanbring het om die einde van sy 33 jaar as medekeiser te vier. Alexander het dadelik ontslae geraak van al sy pa se raadgewers en aanstellings, insluitende sy admiraal, patriarg en keiserin Zoe Karbonopsina, die ma van Konstantyn. Hy het haar in ’n klooster laat opsluit. Tydens sy kort bewind is die ryk aangeval deur die Abbasidiese Kalifaat in die ooste en het hy ’n oorlog ontlok met Simeon I van Bulgarye omdat hy geweier het om die tradisionele heffing te stuur met sy troonbestyging.


Die HMS Lion was 'n slagskip van die Britse Vloot en het gedien as vlagskip tydens die Slag van Jutland. Hier het hy egter amper gesink nadat hy getref is en een van sy ammunisiekamers ontplof het. Sy pantser was slegs 9-duim dik. Hy het 26,350 ton water verplaas en was toegerus met agt 13,5-duim, sestien 4-duim kanonne en twee 21-duim torpedobuise. Dit was toegerus met vier stoomturbines wat 70 000 dryfasperdekrag gelewer het en die skip kon aandryf teen 28 knope. The Encyclopedia of Sea Warfare. Spring Books. 1975. ISBN 0-600-33111-3


First Canadian Place (voorheen bekend as First Bank Building) is 'n 72-verdieping hoë wolkekrabber in Toronto, Kanada. Met 'n hoogte van 298 meter is dit tans die hoogste gebou in Kanada. Die gebou is in 1975 voltooi. Wikimedia Commons het meer media in die kategorie First Canadian Place. Koördinate: 43°38′55″N 79°22′54″W / 43.64861°N 79.38167°W / 43.64861; -79.38167 Hierdie artikel is ’n saadjie. Voel vry om Wikipedia te help deur dit uit te brei.


Reinaldo Felisbino (Bauru, 17 April 1962), beter bekend as Lela, is 'n Brasiliaanse sokkerspeler. Hy speel onder meer vir Noroeste, Inter de Limeira, Santo André, Fluminense, Coritiba, Sampaio Corrêa, Noroeste, Central (PE), Lençoense (SP) en Palmares. Kampioen van Brasilië: 1985 Kampioen van Paraná: 1986


Ademir Bernardes de Alcântera (17 Desember 1962), beter bekend as Ademir Alcântera, is 'n voormalige Brasiliaanse sokkerspeler. Hy speel onder meer vir Cianorte, Pinheiros, Pelotas, Internacional, Vitória de Guimarães, Benfica, Boavista, Marítimo, Mogi Mirim en Coritiba. O Gol[dooie skakel] Hierdie artikel is ’n saadjie. Voel vry om Wikipedia te help deur dit uit te brei.


Alexsandro de Souza (Curitiba, 14 September 1977), beter bekend as Alex, is voormalige 'n Brasiliaanse sokkerspeler. Hy het onder meer vir Coritiba (1995–1997; 2013–2014), Palmeiras (1997–2000; 2001 en 2002), Flamengo, Cruzeiro (2001; 2002–2004), Parma en Fenerbahçe. Copa Libertadores da América: 1999 Copa Mercosul: 1998 Copa do Brasil: 1998 Torneio Rio-São Paulo: 2000 Kampioen van Brasilië: 2003 Kampioen van Minas Gerais: 2003 en 2004 Copa do Brasil: 2003 Kampioen van Turkye: 2004-05; 2006-07 en 2010-11 Supercup van Turkye: 2007 en 2009 Cup van Turkey: 2012 Copa América: 1999 en 2004 Torneio Toulon: 1996 Pré-Olímpico: 2000 Wikimedia Commons het meer media in die kategorie Alexsandro de Souza. Alex se webwerf


Messier 36 of M36 (ook bekend as NGC 1960) is ’n oop sterreswerm in die sterrebeeld Koetsier. Dit is voor 1654 deur Giovanni Batista Hodierna ontdek en Charles Messier het dit daarna in sy katalogus van komeetagtige voorwerpe opgeneem. Dit is sowat 4 100 ligjare van die Aarde af en is sowat 14 ligjare breed. Die swerm het minstens 60 sterre en stem baie ooreen met die sterreswerm Plejades (M45). As hulle dieselfde afstand van die Aarde af was, sou hul sigbare magnitude (helderheid) ooreengestem het. SEDS: Messier 36 Messier 36 op WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikels en foto's Wikimedia Commons het meer media in die kategorie Messier 36. Hierdie artikel is vertaal uit die Engelse Wikipedia Koördinate: 05h 36m 12s, 34° 08′ 04″


Messier 41 of M41 (ook bekend as NGC 2287) is ’n oop sterreswerm in die sterrebeeld Groot Hond. Dit is voor 1654 deur Giovanni Batista Hodierna ontdek en was miskien omstreeks 325 v.C. aan Aristoteles bekend. Charles Messier het dit in die 18de eeu in sy katalogus van komeetagtige voorwerpe opgeneem. M41 lê sowat 4 grade reg suid van die ster Sirius. Dit bevat omtrent 100 sterre, onder meer verskeie rooireuse, waarvan die helderste een ’n tipe K3 is. Dit lê naby die sterreswerm se kern. Die swerm beweeg teen sowat 23,3 km/s weg van die Aarde af. Dit het ’n deursnee van 25 tot 26 ligjare en is sowat 190 tot 240 miljoen jaar oud. "http://www.seds.org/messier/more/m041_ari.html". Geargiveer vanaf die oorspronklike op 8 Augustus 2011. Besoek op 17 Oktober 2012. Eksterne skakel in |title= (hulp) "SIMBAD Astronomical Database". Results for Messier 41 (in Engels). Geargiveer vanaf die oorspronklike op 20 Mei 2020. Besoek op 21 Desember 2006.


Messier 49 of M49 (ook bekend as onder meer NGC 4472) is ’n elliptiese sterrestelsel sowat 49 miljoen ligjare van die Aarde af in die sterrebeeld Maagd. Dit is op 19 Februarie 1771 deur Charles Messier ontdek en hy het dit in sy katalogus van komeetagtige voorwerpe opgeneem. As ’n elliptiese sterrestelsel het Messier 49 die vorm van ’n radiosein-intensiewe stelsel, maar dit het net die radio-emissies van ’n gewone sterrestelsel. Die kern straal X-strale uit wat dui op die teenwoordigheid van ’n supermassiewe swartkolk met ’n geraamde massa van 5,65 × 108 sonmassas, of 565 miljoen keer die massa van die Son. Die enigste supernova wat nog in die stelsel gesien is, is SN 1969Q, wat in Junie 1969 ontdek is. M49 het ’n groot versameling bolvormige sterreswerms – sowat 5 900. Dit is egter veel minder as die 13 450 bolswerms in die superreusagtige elliptiese sterrestelsel Messier 87. Die swerms in M49 is gemiddeld sowat 10 miljard jaar oud. M49 is die eerste lid van die Virgo-sterrestelselswerm wat ontdek is. Dit is die helderste stelsel in die Virgo-swerm – helderder as enige stelsel nader aan die Aarde.


Vir die gelyknamige liedjie, sien Sarie Marais; vir die latere rolprent, sien Sarie Marais (1949). Sarie Marais is 'n swart en wit rolprent wat in 1931 uitgereik is. Die rolprent is saam met Moedertjie een van die eerste twee Suid-Afrikaanse rolprente met klank (beide is in Afrikaans). Die klankbaan bevat slegs Afrikaanse musiek wat deur die sanger Chris Blignaut en die Melodians sing word. Die ander rolprent, Moedertjie, is dieselfde jaar uitgebring, en is ook die eerste vollengte-rolprent met Afrikaanse dialoog daarin. Die rolprente volg slegs vier jaar na die eerste internasionale klankfilm, The Jazz Singer, in 1927 vrygestel is. Billy Matthews as Jan Joan du Toit as Sarie Lys van Afrikaanse rolprente 116 jaar van Afrikaanse flieks, Nuus24, 1 Julie 2011. Hierdie artikel is ’n saadjie. Voel vry om Wikipedia te help deur dit uit te brei.


Die Katolieke Universiteit Leuven (ook bekend as KU Leuven) is 'n belangrike universiteit in die Belgiese stad Leuven. Die universiteit is die grootste Nederlandstalige universiteit ter wêreld, en ook die grootste universiteit in die Lae Lande. Alhoewel die huidige universiteit eers amptelik in 1835 gestig is, strek sy verlede terug na die vyftiende eeu. Sy direkte voorsaat, die ou Universiteit Leuven is in 1425 as die eerste universiteit in die Lae Lande gestig, maar hy is in 1797 tydens die Napoleontiese oorloë opgehef. Net na die totstandkoming van België in 1830, is KU Leuven gestig om as die voortganger van die ou universiteit te dien. In die twintigste eeu het KU Leuven 'n belangrike rol in die Belgiese taalpolitiek gespeel, en is hy in 1968 in 'n Nederlandse en 'n Franse universiteit verdeel. Die Franse universiteit het na Louvain-la-Neuve in Wallonië verhuis, terwyl die Nederlandse universiteit in Leuven agtergebly het. In die 2014-2015 akademiejaar was daar 57 181 studente aan KU Leuven. As voertaal word sowel Nederlands, Engels, Frans as Spaans gebruik, hoewel die grote meerderheid klasse in Nederlands aangebied word.


MuseScore is 'n gratis musieknotasiesagteware in WYSIWYG en 'n kostedoeltreffende alternatief vir professionele programme soos Sibelius en Finale. Dokumente kan gedruk word as gegraveerde bladmusiek of in PDF- of MIDI- formaat gestoor word. Die Sagteware is geskep deur Nicolas Froment, Thomas Bonte en Werner Schweer in 2008. Sommige hoogtepunte: WYSIWYG - note word geplaas op 'n virtuele noteblad Onbeperkte hoeveelheid mate 'n Maksimum van vier stemme per maat Maklike en vinnige noot byvoeging deur middel van 'n toetsbord, muis of MIDI-klawerbord Geïntegreerde terugspeler en FluidSynth-nabootser Invoer en uitvoer van Music XML en standaard-MIDI-lêers Beskikbaar vir Windows, Mac OS X en Linux GNU Algemene Publieke Lisensie MuseScore is beskikbaar in 48 tale MuseScore loop ook as 'n draagbare toepassings en kan op 'n verwyderbare stoortoestel soos 'n CD, USB-dataduim, flitskaart, of disket gestoor word. In 2011, is 'n projek van stapel gestuur om hoë-gehalte gedrukte en klankweergawes van die Goldberg-variasies te skep. 'n Kickstarter-veldtog is bekend gestel om geld in te samel.


Messier 98 of M98 (ook bekend as NGC 4192) is ’n oorgangspiraalsterrestelsel sowat 54,1 miljoen ligjare van die Aarde af in die sterrebeeld Berenike se Hare. Dit is in 1781 deur Pierre Méchain ontdek saam met M99 en M100, en Charles Messier het dit in dieselfde jaar in sy katalogus van komeetagtige voorwerpe opgeneem. M98 het ’n blouverskuiwing en beweeg teen 140 km/s in ons rigting. M98 behoort tot die Virgo-swerm, ’n groot, nabygeleë sterrestelselswerm. "Nasa/IPAC Extragalactic Database". Results for Messier 98. Besoek op 2006-11-18. B. Binggeli, A. Sandage, G. A. Tammann (1985). "Studies of the Virgo Cluster. II – A catalog of 2096 galaxies in the Virgo Cluster area". Astronomical Journal. 90: 1681–1759. Bibcode:1985AJ.....90.1681B. doi:10.1086/113874.AS1-onderhoud: meer as een naam: authors list (link) SEDS: Messier 98 Arizona.edu Messier 98 op WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikels en foto's Wikimedia Commons het meer media in die kategorie Messier 98.


Suidelike dieplyf-kuilvissie (Hypsopanchax jubbi) is 'n varswater vis voorkom in die Kasairivier en boonste gedeelte van die Zambezirivier. In Engels staan die vis bekend as die Southern deepbody. Die vissie het 'n eekhoring tipe lyf met die mannetjies wat langer vinne het. Die vis is olyf-bruin van kleur met blou-groen skynsels en die onderkant is witterig. Die dorsale-, anale- en stertvin is dof olyfgroen van kleur en die bekken- en pektoralevinne het 'n oranje skynsel. Die vissie word tot 55mm  lank. Die vissie leef in klein, woud stroompies met klipperige bodems. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://fishbase.org/summary/Hypsopanchax-jubbi.html A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 Catalogue of Life[dooie skakel] (en) Hierdie artikel is ’n saadjie. Voel vry om Wikipedia te help deur dit uit te brei.


Huangshi (Chinees: 黄石) is 'n stad in die Chinese provinsie Hubei met 'n bevolking van 2 429 318 in 2010. Die stad is in die suidooste van China aan die Yangtzerivier en suidoos van Wuhan geleë.


Die Stavenisse was 'n Nederlandse skip wat aan die Suid-Afrikaanse kus gestrand het. Die stranding van die Stavenisse op 16 Februarie 1686 het baie bygedra tot die Westerse wêreld se kennis van die ryk taal- en kultuurverskeidenheid van die inheemse volkere aan die ooskus van Suider-Afrika sowel as van die aardrykskunde van die gebied. Die Stavenisse is in 1681 te Middelburg vir die VOC se Kamer van Amsterdam gebou. Vroeg in 1686 was die skip met kapt. Willem Knyff in bevel en volgelaai met 'n vrag peper uit Bengale op sy tweede retoervaart vanaf Java na Amsterdam op pad. By goeie vaartoestande, maar weens die verkeerde berekening van die lengte- en breedteligging en blote agtelosigheid, beland die skip 112 km suid van Port Natal (Durban) by die huidige Ifafastrand, naby Port Shepstone en tussen die mondings van die Umzinto- en Umzimkuluriviere op die strand. Van die 71 opvarendes het 11 verdrink en 47 besluit het om 'n staptog na die nedersetting aan die Kaap die Goeie Hoop aan te pak.


Acanthopterygii (stekelrige-straalvinvisse) is 'n vissuperorde behorende tot die infraklas Teleostei. Ordes wat hoort tot die superorde is: Atheriniformes Beloniformes Beryciformes Cyprinodontiformes Gasterosteiformes Mugiliformes Perciformes Pleuronectiformes Scorpaeniformes Stephanoberyciformes Synbranchiformes Tetraodontiformes Zeiformes A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 Coastal Fishes of Southern Africa. Phil & Elaine Heemstra. 2004. ISBN 1-920033-01-7


Die Bloubekmalmok (Thalassarche cauta) is seevoël wat baie voorkom in Suid-Afrika van Mei tot Oktober en skaars is die ander maande. Die voël staan ook bekend as die Bloubekalbatros en het 'n vlerkspan van 2.4 m-2.8 m. In Engels staan die voël bekend as die Shy albatross. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Thalassarche cauta". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Brands, S. (2008) Hierdie artikel is ’n saadjie. Voel vry om Wikipedia te help deur dit uit te brei.


Die Grootwulp (Numenius arquata) is 'n voël wat in die Noordelike Halfrond broei en na die Suidelike Halfrond migreer. Die voël het 'n vlerkspan van 90 cm en word hoofsaaklik by Langebaan-strandmeer gevind. In Engels staan die voël bekend as die Eurasion curlew. Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde uitgawe 2011. ISBN 978-1-77007-928-1 BirdLife International (2012). "Numenius arquata". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link)


Die Rietvleirivier is 'n klein rivier in Gauteng in Suid-Afrika. Dit is 'n sytak van die Hennopsrivier en 'n deel van die Krokodilrivierbekken. Die Rietvleidam is in die Rietvleirivier geleë. Die dam is in 1934 voltooi met 'n bakmaat van 12.3 miljoen m3. Die dam voorsien nagenoeg 41 miljoen liter gesuiwerde drinkwater per dag, wat ongeveer 5.9% van die water is wat Pretoria daagliks benodig. "Crocodile/Marico WMA 3". Geargiveer vanaf die oorspronklike op 30 Junie 2017. Besoek op 11 Januarie 2013. "Rietvlei Water Treatment Plant" (PDF). Stad Tshwane. Geargiveer vanaf die oorspronklike (PDF) op 2006-10-01. Besoek op 2008-10-19. "State of the Environment Report for the City of Tshwane 2001-2002" (PDF). Stad Tshwane. Geargiveer vanaf die oorspronklike (PDF) op 2006-09-24. Besoek op 2008-11-25. The Chemical Composition of the Upper Hennops River and its implications on the Water Quality of the Rietvlei Dam Geargiveer 4 Maart 2016 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


’n Skalaar verwys in die ruimste sin na ’n gewone getal. Die term word veral in wiskunde en fisika gebruik. Terwyl 'n vektor beide ’n rigting en ’n grootte het, het ’n skalaar slegs ’n grootte. In fisika word gepraat van ’n "skalêre grootheid" wanneer iets geen spesifieke rigting het en nie afhang van die koördinaatstelsel nie. Voorbeelde van skalare is: elektriese lading energie lugdruk massa spoed temperatuur tyd Daarteenoor staan vektore, wat ’n grootte en rigting het, soos snelheid, krag, verplasing en ’n elektriese stroom. Die woord "skalaar" is afgelei van die Engelse woord scale (skaal, oftewel ’n reeks getalle), wat op sy beurt afgelei is van die Latynse woord scala ("leer"). Volgens die Oxford English Dictionary is die woord vir die eerste keer in 1846 gebruik deur W.R. Hamilton. Hy het dit gebruik na aanleiding van die reële deel van ’n kwaternioon:


Die Geelrugflap (Euplectes macrourus) is 'n voël wat hoofsaaklik in vogtige grasveld en vleierige gebiede van Zimbabwe voorkom. Die broeiende mannetjie het 'n langer stert as die Kaapse flap en is swart met geel op sy mantel. Die nie-broeiende mannetjie behou die geel skouers en swarterige vlerke. In Engels staan die voël ook bekend as Yellow-mantled Widowbird. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Euplectes macroura". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Arcadius (Latyn: Flavius Arcadius Augustus, Grieks: Ἀρκάδιος; 377/8 – 1 Mei 408) was die Bisantynse keiser van 395 tot met sy dood in 408. Hy was die oudste seun van Theodosius I en sy eerste vrou, Aelia Flaccilla, en die broer van die westerse keiser Honorius. Hy was ’n swak leier en sy bewind is oorheers deur ’n rits magtige ministers en sy vrou, Aelia Eudoxia. Arcadius was die tweede oudste seun van Theodosius I en sy pa het hom in Januarie 383 tot ’n augustus en medeheerser van die oostelike deel van die ryk verklaar. Die werklike mag agter sy bewind was die eunug Eutropius. Arcadius is ook oorheers deur sy vrou, wat hom oortuig het om Eutropius af te dank op die hoogtepunt van sy loopbaan in 399. Op 13 Julie van dieselfde jaar het Arcadius gelas dat alle oorblywende nie-Christelike kerke dadelik afgebreek moes word. Eudoxia se invloed is sterk teengestaan deur die Patriarg van Konstantinopel, John Chrysostom, wat gevoel het sy gebruik haar familie se rykdom om beheer oor die keiser te kry.


Die Brilbassiaan (Procellaria conspicillata) is 'n stormvoël wat redelik seldsaam is aan die kus van Suid-Afrika en verskyn slegs gedurende die somer. Die voël is 50 – 56 cm groot en weeg 1 - 1.3 kg met 'n vlerkspan van 132 - 146 sentimeter. Die voël lyk baie soos die Bassiaan. In Engels staan die voël bekend as Spectacled petrel. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2009) Hierdie artikel is ’n saadjie. Voel vry om Wikipedia te help deur dit uit te brei.


Johnny du Plooy (27 September 1964 – 12 April 2013 ) was 'n voormalige Suid-Afrikaanse swaargewigbokser. Hy was veral bekend vir sy oorwinning oor die WBA-kampioen, die Amerikaner Mike Weaver. Die lang 6'3" Suid-Afrikaanse bokser begin sy loopbaan in 1985 en verslaan 17 opponente. Daarna word hy deur die voormalige kampioen, Mike Weaver in sy spore gestuit wat hom in die 7de rondte uitslaan. Hy neem later wraak deur Weaver in slegs twee rondtes uit te slaan. In 1989 daag hy Francesco Damiani uit vir die WBO se vakante swaargewigwêreldtitel tydens die WBO se eerste swaargewigwêreldtitelgeveg (Du Plooy is in die derde rondte uitgeslaan). Hierna neem hy aan 15 verdere gevegte deel wat aan hom 'n totaal van 27 oorwinnings, 5 nederlae en 1 gelykopuitslag besorg. Al sy nederlae was teen bekende opponente soos Renaldo Snipes, Francesco Damiani, Pierre Coetzer en Corrie Sanders. Du Plooy tree in 1993 na 'n oorwinning uit, waarna hy terugkeer vir nog 'n oorwinning, maar tree spoedig daarna permanent uit. Du Plooy het 'n paar maande voor sy dood 'n hartaanval gehad.


Die Federale Distrik Oeral (Russies: Ура́льский федера́льный о́круг, Oeralski federalni okroeg) is een van die agt federale distrikte van Rusland. Dit bestaan uit 6 federale deelgebiede en lê op die grens van die Europese en Asiatiese deel van Rusland. Dit is hoofsaaklik in die Oeral-streek geleë, maar sluit ook klein dele van die Wolga-streek in. Die bevolking is 12 080 523, volgens die 2010-sensus. Die huidige presidensiële afgevaardigde is Igor Cholmanskich. Hierdie artikel is vertaal uit die Engelse Wikipedia "argiefkopie". Geargiveer vanaf die oorspronklike op 15 Mei 2012. Besoek op 25 Mei 2013. [1] Russiese 2010-sensus Koördinate: 56°50′N 60°35′O / 56.833°N 60.583°O / 56.833; 60.583


Pous Pius XI die 259ste pous van die Rooms-Katolieke Kerk van 1922 tot 1939 het 31 ensiklieke geskrywe waarvan slegs 30 gepubliseer is. Papal Encyclicals OnLine http://www.papalencyclicals.net/Pius11/index.htm Geargiveer 26 Augustus 2014 op Wayback Machine besoek 20 Februarie 2013.


’n RR Lyrae-ster is ’n periodieke veranderlike ster wat algemeen in bolvormige sterreswerms aangetref word. Dit word dikwels gebruik as ’n standaardmeetinstrument vir afstande in die ruimte. Dit is genoem na die prototipe van dié soort ster, die veranderlike ster RR Lyrae in die sterrebeeld Lier (Lyra). RR Lyraes is pulserende sterre van spektraaltipe A (en soms F) met ’n massa van omtrent die helfte dié van die Son. Daar word geglo hulle het voorheen massa verloor en was oorspronklik sterre met dieselfde of effens kleiner massa as die Son, sowat 0,8 sonmassa. Die pulse van RR Lyrae-sterre stem ooreen met dié van Cepheïede, maar die aard en geskiedenis van die twee soorte sterre verskil. In teenstelling met Cepheïede is RR Lyraes oud, klein en arm aan wat sterrekundiges metale noem. Hulle is baie algemener as Cepheïede, maar nie so helder nie. Die gemiddelde absolute magnitude van ’n RR Lyrae is 0,75, net 40 of 50 keer dié van die Son. Hul pulsperiode is korter, gewoonlik minder as ’n dag en tot so kort as sewe uur.


Die Engelse Kanaal (Bretons: Mor Breizh, "Bretonse See"; Engels: English Channel; Frans: La Manche, "die mou"; Kornies: Mor Bretannek, "Britse See") verbind die Keltiese See met die Noordsee en is geleë tussen die Europese vasteland met Frankryk in die suide en die Britse Eilande met Engeland in die noorde. Die Kanaaleilande Guernsey en Jersey is in die suide naby die kus van Frankryk geleë en die Eiland Wight in die noorde digby die kus van Engeland. Die belangrikste rivier, wat in die kanaal vloei, is die Seine en die grootste stede is Bournemouth, Brighton, Plymouth, Portsmouth, Poole, Southampton en Weymouth in die Verenigde Koninkryk en Le Havre in Frankryk. Die sowat 560 km lange Engelse Kanaal is 'n verlengde inlaat van die Atlantiese Oseaan ná die ooste en vernou soos 'n menslike arm of mou. Dit is hoogstens 240 km wyd en die smalste plek in die Straat van Dover of Straat van Calais tussen Dover en Calais is 34 km wyd.


Imberi (Brycinus imberi) is 'n varswater vis wat voorkom in riviere aan die ooskus van Afrika noordwaarts van die Pongolarivier tot by die Rufgirivier in Tanzanië. Die vis kom ook voor in die Kongorivier en riviere in Wes-Afrika maar nie die boonste gedeelte van die Zambezirivier nie. In Engels staan die vis ook bekend as Imberi en/of Spot tail - in die Caprivi staan die vis bekend as die Tweekol Tiervis. Die kop is klein, beenagtig en tipies tiervis. Die tande op beide kake is opvallend, is meerpuntig en in twee rye met 16 bo en 10 onder. Die vissie se lyf is silwerig van kleur met olyfgroen skakerings op die bo dele en geel tot oranje vinne. Daar is 'n swart kol agter die kop en groot vlek (kol) op die basis van die stertvin. Die vissie word tot 180 mm groot en die wyfies is gewoonlik groter as die mannetjies. Die hengel rekord vir beide Suid-Afrika en Zimbabwe is 0.3 kg. Die vissie kom in alle tipes water voor, maar as gevolg van die feit dat dit ‘n dwerg tiervis is en dus dieselfde gewoontes het as sy groter neef, die tiervis, is dit gedwing om in vlak (verkieslik loperige) water te hou.


Die Slanke rower (Rhabdalestes maunensis) is 'n varswater vis wat voorkom in die boonste gedeelte van die Zambezirivier en die Kunene-, Okavango- en Kafueriviere. In Engels staan die vis bekend as die Slender robber. Die vis lyk deurskynend met 'n silwer kop en maag. Daar is ook 'n helder blouerige groen streep op die sye. Die analevin het swart rante. Die vis word 60 mm lank. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 Hoedeman, J. J., 1951. Studies on African characid fishes I. The tribe Alestidi. Beaufortia Núm. 3: 1-8. BioLib (en) http://fishbase.org/summary/Rhabdalestes-maunensis.html Hierdie artikel is ’n saadjie. Voel vry om Wikipedia te help deur dit uit te brei.


Die Nkupe (Distichodus mossambicus) is 'n varswatervis wat in die middel en onderste gedeeltes van die Zambezirivier en die Pungwe- en Buziriviere voorkom. In Engels staan die vis ook bekend as die Nkupe. Die vis se lyf is diep en dun met 'n vetvin agter die dorsale vin. Die stertvin is gevurk en grootliks bedek met skubbe. Die kop is plat en konkaaf gevorm. Die volwasse visse is donker olyfkleurig, amper swart en die onvolwasse visse is silwer met 6 -7 donker, breë vertikale strepe oor die lyf. Die vis word 570 mm lank. Die Zimbabwe-hengelrekord is 7.555 kg en die Malawirekord is 5.47 kg. Die vis verkies die hoofstrome van groter riviere. Hulle is omnivore en vreet 'n verskeidenheid voedsel insluitende insekte, slakke, klein vissies en water plante. Hulle broei in die somer en beweeg dan stroomop na geskikte neste. Die vis is belangrik vir bestaansvissers. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Skelton, Paul: A Complete Guide to the FRESHWATER FISHES of Southern Africa.. 2001.


Die begrip Afrikanernasionalisme verwys na die gestalte wat volksnasionalisme aangeneem het onder die Afrikanervolk, soos vertolk deur sy politieke leiers in Suid-Afrika. Die begrip vat egter baie fasette van die Afrikaners se lewens- en wêreldbeskouing saam. Dit verwys onder andere ook na die kulturele groepsgebondenheid van die Afrikaners, sowel as na 'n bepaalde politieke opvatting. Om Afrikanernasionalisme reg te verstaan is dit nodig om die hele verloop van die Afrikanervolk se geskiedenis in oënskou te neem. In hierdie artikel word slegs enkele perspektiewe op die begrip Afrikanernasionalisme omskryf. Die woord Afrikanernasionalisme word vandag hoofsaaklik gebruik om te verwys na die onderliggende politieke filosofie van Afrikaners in die twintigste eeu, en meer spesifiek na die uitlewing daarvan binne die Nasionale Party (NP) wat in 1914 tot stand gekom het en die daaropvolgende ontplooiing van die Afrikaners se politieke stryd teen Britse onderdrukking en oorheersing. Afrikanernasionalisme was die drywende politieke mag wat die NP van generaal J.B.M. Hertzog in 1924 aan bewind gebring het. Na die skeuring in die NP, tydens "koalisie" in 1933, is die gesuiwerde Nasionale Party gestig onder leiding van jonger leiers soos dr D.F. Malan in Kaapland, en adv.


Die Monoceros-ring kry sy naam van die sterrebeeld Eenhoring (Monoceros) en is ’n lang strook sterre wat drie keer om die Melkweg gedraai is. Daar is verskeie teorieë oor die ontstaan van die ring, maar die mees algemene een is dat dit deel is van die Canis Major-dwergsterrestelsel, wat oor miljarde jare heen deur getykragte uitmekaargetrek word terwyl dit in die Melkweg opgeneem word. ’n Ander teorie is dat dit deel van die Melkweg se verwronge skyf is. Dit het ’n massa van 100 miljoen sonmassas en is 200 000 ligjare lank. Die stroom sterre is in 2002 die eerste waargeneem deur sterrekundiges wat besig was met die Sloan Digitale Lugopname. Dit was terwyl hulle die ring en verwante bolvormige sterreswerms bestudeer het dat hulle die Canis Major-dwerg ontdek het. Ibata, Rodrigo (2007). "The Ghosts of Galaxies Past". Scientific American. 296 (4): 40–45. doi:10.1038/scientificamerican0407-40. PMID 17479629. Onbekende parameter |month= geïgnoreer (hulp);


Die Leo IV-dwergsterrestelsel is ’n satellietstelsel van die Melkweg in die sterrebeeld Leeu (Leo). Dit is in 2006 ontdek in data van die Sloan- Digitale Lugopname. Die stelsel is sowat 590 000 ligjare van die Son af en beweeg weg van die Son teen ’n snelheid van sowat 130 km/s. Leo IV is een van die Melkweg se kleinste en dofste satellietstelsels. Dit het ’n absolute magnitude van −5,5, wat laer is as ’n tipiese bolvormige sterreswerm. Dit het egter ’n massa van 1,5 miljoen sonmassas. Die verhouding tussen ligsterkte en massa is sowat 150, en so ’n groot verhouding dui daarop dat Leo IV oorheers word deur baie donkermaterie. Die sterre in Leo IV is meestal ouer as 12 miljard jaar, byna so oud soos die heelal self, en is arm aan metale. Hulle is meestal rooi reuse, hoewel ’n paar veranderlike RR Lyrae-sterre en ’n klein aantal sterre van jonger as 2 miljard jaar ook ontdek is. Dit dui daarop dat die geskiedenis van stervorming in Leo IV baie kompleks is. Daar vind tans geen stervorming plaas nie.


Die Gebande uil (Glaucidium capense) is 'n gelokaliseerde algemene voël wat leef in boomveld, ruigtes en woudrand. Die voël is 20 – 22 cm lank en 100 - 130 g groot. In Engels staan die voël bekend as die African Barred Owlet. Illustrasie, 1838 Illustrasie, 1884 Gebande uil in 'n boom. Wikispecies het meer inligting oor: Glaucidium capense Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Glaucidium capense". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Glaucidium is 'n genus van voëls in die familie van ware uile (Strigidae). Die genus omvat 28 spesies. Glaucidium albertinum Glaucidium bolivianum Glaucidium brasilianum Glaucidium brodiei Glaucidium californicum Glaucidium capense - Gebande uil Glaucidium castanonotum Glaucidium castanopterum Glaucidium costaricanum Glaucidium cuculoides Glaucidium gnoma Glaucidium griseiceps Glaucidium hardyi Glaucidium jardinii Glaucidium minutissimum Glaucidium mooreorum Glaucidium nana Glaucidium nubicola Glaucidium palmarum Glaucidium parkeri Glaucidium passerinum Glaucidium perlatum - Witkoluil Glaucidium peruanum Glaucidium radiatum Glaucidium sanchezi Glaucidium siju Glaucidium sjostedti Glaucidium tephronotum Wikispecies het meer inligting oor: Glaucidium Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name "Glaucidium". Integrated Taxonomic Information System. Besoek op 2010-12-29. Gill, F., Wright, M. & Donsker, D. (2010). IOC World Bird Names (weergawe 2.6). (en) Hierdie artikel is ’n saadjie. Voel vry om Wikipedia te help deur dit uit te brei.


'n Vertoonkamer of toonkamer is 'n ruimte in 'n winkel of ander verkoopplek waar produkte wat in die winkel te koop aangebied word ten toon gestel word. Die doel van die vertoonkamer is sodat klante hierdie produkte beter kan bekyk, wat dikwels nie moontlik is by produkte wat binne hul verpakking in die winkel is nie. Vertoonkamers kom mens veral teë by motorhandelaars en meubelwinkels. Hierdie artikel is ’n saadjie. Voel vry om Wikipedia te help deur dit uit te brei.


Die Royal Albert Hall is 'n konsertsaal in die mees noordelike deel van Kensington in westelike Sentraal-Londen wat internasional bekend staan vir sy Proms-konsertreekse wat sedert 1941 jaarliks in die somermaande aangebied word. Die saal het 'n maksimum-kapasiteit van 5 272 sitplekke, afhangende van die gebeurtenis. Die uitleg van die verhoog en die getal staanplekke kan aangepas word sodat die getal sitplekke styg of verminder. Die konsertsaal word nie deur die Britse regering of Londense administrasie befonds nie, maar is 'n geregistreerde nie-winsgewende instelling. Sedert sy amptelike inwyding deur koningin Victoria in 1871 het die wêreld se leidende kunstenaars uit verskillende genres in die Royal Albert Hall opgetree. Die konsertsaal het sodoende een van die Verenigde Koninkryk se gewildste en merkwaardigste geboue geword. Jaarliks vind meer as 350 gebeurtenisse in die saal se groot amfiteater plaas, waaronder klassieke konserte, rock en pop, ballet- en opera-opvoerings, sportwedstryde, toekenningsplegtighede, skool- en gemeenskapsfeeste, liefdadigheidsfunksies en bankette. Oorspronklik is beplan om die konsertsaal The Central Hall of Arts and Sciences te noem, maar ter nagedagtenis van haar wyle gade prins Albert is dit deur koningin Victoria gewysig tot Royal Albert Hall toe sy die hoeksteen gelê het.


Regency of Regentskapstyl is 'n argitektoniese styl wat baie ooreenkomste met neo-klassieke Georgiaanse boukuns tydens die regering van die vier konings George in die periode tussen 1720 en 1840 toon, maar aan geboue 'n gevoel van elegante ligtheid gee. Geboue in die Regency-styl het in die vroeë 19de eeu in die Verenigde Koninkryk ontstaan toe die latere koning George IV prinsregent was, alhoewel die styl ook in latere jare nog gewild was. Vergelykbare stylperiodes in ander lande is Biedermeier in Duitssprekende gebiede, die Federale styl in die Verenigde State en die Franse Empire-styl. Baie geboue in die Regency-styl het witgeverfde pleisterwerkfasades en groot ingangsportale wat deur twee groot pilare omraam word. Ingangsdeure is tradisioneel swart. Regency-wonings is gewoonlik as terrashuise of halfmaanvormige gebouekomplekse ontwerp, dikwels met swierige gietysterbalkonne en boogvensters - stylelemente wat tydens die Regencyperiode gewild geraak het. 'n Belangrike baanbreker vir die styl was die argitek John Nash (1752-1835) wat die Regency-terrashuise in Londen se Regent's Park en Regent Street ontwerp het. Uitstekende voorbeelde van Regency-boukuns oorheers die stadsbeeld van Brighton en Hove in Oos-Sussex, veral in woonbuurte soos Kemp Town en Brunswick Hove.


Die swartwindswael (Apus barbatus) is 'n algemene standvoël en gedeeltelike trekvoël. Die voël is 18 cm lank en 35 - 50 g groot. Die voël broei in klein kolonies en soms saam met die Witpenswindswaels. In Engels staan die voël bekend as die African Black Swift. Die voël is groot en robuust en swartbruin van kleur. Dit het ook 'n kleiner ligter keelvlek terwyl die pens dikwels as geskub voorkom. Die rug is donkerder as die byslagvere. Die swartwindswael is effens groter en lywiger as die Europese windswael. Wikispecies het meer inligting oor: Apus barbatus Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Apus barbatus". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die Horuswindswael (Apus horus) is 'n skaars standvoël en intra-Afrika broeiende somertrekvoël. Die voël jag oor grasveld, bergstruikveld, boomveld en halfwoestyn. In Engels staan die voël as die Horus swift bekend. Die voël is 14 cm lank en 20 - 34 g groot. Die voël lyk soos 'n lywige weergawe van die kleinwindswael met 'n groot kruis en keel. Die mikstert is egter vlak. Die Loandawindswael is blykbaar 'n kleurmorf van die Horuswindswael. Wikispecies het meer inligting oor: Apus horus Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Apus horus". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 5 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Pointe-Noire is 'n stad in die Republiek die Kongo (ook Kongo-Brazzaville genoem). Die stad is die sentrum van die Kongolese olie-industrie. Hierdie artikel is ’n saadjie. Voel vry om Wikipedia te help deur dit uit te brei.


Epsilon Indi (ε Ind, ε Indi) is ’n veelvoudige ster sowat 12 ligjare van die Aarde af in die sterrebeeld Indiër (Indus). Dit bestaan uit ’n klas K-tipe hoofreeksster, ε Indi A, en twee bruin dwerge, ε Indi Ba en ε Indi Bb, in ’n wye wentelbaan om A. Die bruin dwerge is in 2003 ontdek. Die sterrebeeld Indiër het in 1603 die eerste keer in Johann Bayer se hemelatlas, Uranometria, verskyn. In die 1801-steratlas Uranographia, deur Johann Elert Bode, word Epsilon Indi aangedui as een van die pyle in die linkerhand van die Indiër. In 1847 het Heinrich Louis d'Arrest die posisie die van ster in verskeie katalogusse tot so ver terug as 1750 bestudeer en ontdek dit het ’n meetbare eiebeweging. Hy het dus gevind die ster het oor ’n tydperk van posisie verander. In 1882–'83 is die parallaks van die ster in die Kaap die Goeie Hoop gemeet op sowat 0,22 ± 0,03 boogsekondes. In 1923 het Harlow Shapley van die Harvard-sterrewag ’n parallaks van 0,45 boogsekondes gemeet. Epsilon Indi A is ’n hoofreeksster van spektraaltipe K4,5V.


Tricholaema is 'n genus van voëls in die familie van Afrika-houtkappers (Lybiidae). Die genus omvat die volgende spesies: Tricholaema diademata Tricholaema frontata Tricholaema hirsuta Tricholaema lacrymosa Tricholaema leucomelas - Bonthoutkapper Tricholaema melanocephala Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Gill, F., Wright, M. & Donsker, D. (2013). IOC World Bird Names (weergawe 3.3). (en) Hierdie artikel is ’n saadjie. Voel vry om Wikipedia te help deur dit uit te brei.


Houtkapper kan na een van die volgende verwys: Persoon wat hout kap. Een van die volgende families van voëls: Afrika-houtkappers (Lybiidae) Amerikaanse houtkappers (Capitonidae) Asiatiese houtkappers (Megalaimidae)


Fonetiek (uitgespreek [fo:'nɘtɪk], van die Grieks: φωνή, phōnē, 'klank, stem') is 'n vertakking van taalkunde wat die studie van die klanke van menslike spraak behels, of — in die geval van gebaretaal — die ekwivalente aspekte van handseine. Dit is gemoeid met die fisiese aspekte van spraakklanke of tekens (fone): hulle fisiologiese produksie, akoestiese eienskappe, gehoorpersepsie en neurofisiologiese stand. Fonologie, aan die ander kant, is gemoeid met die abstrakte grammatiese karakterisering van sisteme van klanke en handseine. Die vakgebied van fonetiek is 'n veelvlakkige vertakking van taalkunde wat fokus op spraak. In die geval van mondelinge tale is daar drie basiese studiegebiede: Artikulatoriese fonetiek: die studie van die produksie van spraakklanke deur die artikulasie- en spraakkanaal van die spreker Akoestiese fonetiek: die studie van die fisiese oordrag van spraakklanke van die spreker na die luisteraar. Ouditoriese fonetiek: die studie van die resepsie en persepsie van spraakklanke deur die luisteraar Die vakgebiede is onderling verbind deur die gemeenskaplike meganisme van klank, soos 'n golflengte toonhoogte, amplitude en harmoniek.


Askham is 200 km noord van Upington geleë, by die kruising van die R31-provinsiale pad en R360-streeksroete in die ZF Mgcawu-distriksmunisipaliteit van die Noord-Kaap, Suid-Afrika. Ongelukkig was daar geen bevolkingstatistiek vir Askham beskikbaar na die Suid-Afrikaanse 2011-sensus nie. Lys van dorpe in Suid-Afrika


Prodotiscus is 'n genus van voëls in die familie van heuningwysers (Indicatoridae). Die genus omvat die volgende spesies: Prodotiscus insignis Prodotiscus regulus - Skerpbekheuningvoël Prodotiscus zambesiae - Dunbekheuningvoël Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Gill, F., Wright, M. & Donsker, D. (2010). IOC World Bird Names (weergawe 2.6). (en) Hierdie artikel is ’n saadjie. Voel vry om Wikipedia te help deur dit uit te brei.


Campethera is 'n genus van voëls in die familie van spegte (Picidae). Die volgende spesies behoort aan die genus: Campethera abingoni - Goudstertspeg Campethera bennettii - Bennettse speg Campethera cailliautii - Gevlekte speg Campethera caroli Campethera maculosa Campethera mombassica Campethera nivosa Campethera notata - Knysnaspeg Campethera nubica Campethera punctuligera Campethera scriptoricauda - Tanzaniese speg Campethera tullbergi Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Gill, F., Wright, M. & Donsker, D. (2010). IOC World Bird Names (weergawe 2.6). (en) Hierdie artikel is ’n saadjie. Voel vry om Wikipedia te help deur dit uit te brei.


Fort Hill was een van 'n reeks forte wat die Britse onwerheid tydens die Kaapse grensoorloë van 1779 tot 1877 op die oosgrens van die Kaapkolonie gebou het. Hierdie fort by King William's Town is in 1835 as militêre hoofkwartier gebou na die proklamering van die Provinsie van Koningin Adelaide. Gedurende die Sesde Grensoorlog (die Oorlog van Hintsa, 1834-36) was dit die voorraaddepot vir die 10 forte in die nuwe provinsie. Op 28 Julie 1836 is die provinsie opgehef, Fort Hill ontruim en die kanonne na Fort Willshire geneem. Tydens die Oorlog van die Byl (die Sewende Grensoorlog, 1846-47) was King William's Town weer die sentrum van militêre bedrywighede en is Fort Hill weer beset, uitgebrei en versterk. Fort Hill was aanvanklik 'n eenvoudige vierkantige konstruksie bestaande uit grondwalle met bastions vir 3 kanonne. Die kaserne gebou uit takke en klei kon 400 man huisves. By die herbouing is die mure met klip versterk. Daar was ruim magasyne, 'n klein hospitaal, 'n gevangenis en later selfs 'n tweede kruithuis. Dit alles was omring met grag.


Sangvoëls (Passeriformes) is 'n besonder groot orde van moderne voëls (Aves). Ongeveer 60% van alle lewende voëlspesies behoort aan die orde. Sangvoëls is waarskynlik die jongste orde van voëls en stam uit die Oligoseen- of moontlik uit die Eoseen-tydperk. Die meeste van hulle is kleinerig en die meeste kan baie goed sing. Sangvoëls is bekend vir hulle musikale getjirp. Hulle het 'n besonder goed ontwikkelde sirinks (stemorgaan) wat hulle op musikale gebied van ander voëls onderskei. Sewe spiere word ingespan om verskillende note te produseer. Die sangstrottehoof (sirinks) lê waar die lugpyp (trachea) in twee bronchiale buise verdeel. Aan die binnekant daarvan is 'n aantal stemvliese (stembande) wat vibreer wanneer lug daaroor stroom. Die lugpyp werk soos ŉ klankkas en hoe langer die pyp is, hoe dieper is die klank. Met behulp van die sirinksspiere kan druk op die stemvliese uitgeoefen word en so kan die geluid verander word. Die aantal sirinksspiere wissel van een tot nege, maar in die meeste gevalle is daar vier of meer. Hierdie hoë graad van ontwikkeling van die sirinks word slegs by sangvoëls aangetref en nie-sangvoëls kan gevolglik nie sulke afwisselende en gekompliseerde geluide voortbring nie.


Die sabotalewerik (Calendulauda sabota) is 'n algemene amper-endemiese standvoël in dorre savanne en die Nama-Karoo. Die voël is 15 cm groot en weeg 21 – 31 gram. In Engels staan die voël bekend as die Sabota Lark. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2008). Mirafra sabota. 2008 IUBN Rooi Lys van bedreigde spesies. Internasionale Unie vir die Bewaring van die Natuur 2008. Verkry op 11 Mei 2009. Hierdie artikel is ’n saadjie. Voel vry om Wikipedia te help deur dit uit te brei.


'n Boekedorp is 'n plek met 'n aansienlike groot aantal tweedehandse boekwinkels waarvoor dit die meeste bekend is. Daar is dikwels dorpe met beperkte ekonomiese vooruitsigte, waar die boek 'n besondere inisiatief aan die dag kan lê vir ekonomiese ontwikkeling. Die groot aantal verskillende tweedehandse boekwinkels (antikwariate) lok mense van heinde en ver, waar die dorp andersins geen aftrek sou kry by 'n paar winkeltjies nie. Die boekwinkels gaan dikwels met koffiewinkels, kunsgalerye en oudhedewinkels gepaard. Die doel is om veral die gastebedryf, maar ook ander plaaslike ondernemings, deur die antikwariese besoekers te bevoordeel. Dit skep werksgeleenthede vir die (plaaslike) bevolking. Die eerste boekedorp ter wêreld is 'n afgeleë dorpie in Wallis. Richard Booth open in 1961 in Hay-on-Wye 'n tweedehandse boekwinkel wat houers vol boeke wat hy uit New York saamgebring het verkoop. Tans is daar in hierdie dorpie, met skaars 2 000 inwoners, meer as 38 antikwariate. Vele daarvan spesialiseer volgens enkele temas. Die dorpie lok baie toeriste. Die toerisme word verder deur boekbekendstellings bevorder. Volgens hierdie konsep van Hay het gevolglik meer boekedorpe in Europa en meer sporadies op ander vastelande ontstaan.


Aquila is 'n genus van voëls in die familie van ouwêreldse aasvoëls (Accipitridae). Die genus omvat 11 spesies. Aquila adalberti Aquila africana Aquila audax Aquila chrysaetos Aquila fasciata Aquila gurneyi Aquila heliaca Aquila nipalensis - Steppe-arend Aquila rapax - Roofarend Aquila spilogaster - Grootjagarend Aquila verreauxii - Witkruisarend Sedert 2013 is die volgende spesies (volgens die IOC World Bird List) na die genus Clanga geskuif: Clanga pomarina Clanga hastata Clanga clanga Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Gill, F., Wright, M. & Donsker, D. (2013). IOC World Bird Names (weergawe 3.3.). (en) Hierdie artikel is ’n saadjie. Voel vry om Wikipedia te help deur dit uit te brei.


Van Rooyenshek is 'n grenspos geleë tussen Suid-Afrika en Lesotho. Die R702-streeksroete verbind die grenspos met onder andere die R26-provinsiale pad. Grensposte van Suid-Afrika (en) Webblad - South African Ports of Entry


Die Bosveldlewerik (Mirafra passerina) is 'n algemene amper-endemiese standvoël en nomade in doringveld en mopanieboomveld met yl gras. Die voël is 'n somerbesoeker suid van sy gebied. Die voël is 14 cm groot en weeg 21 – 28 gram. In Engels staan die voël bekend as die Monotonous lark. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Mirafra passerina". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die Karoolangbeklewerik (Certhilauda subcoronata) is 'n algemene endemiese standvoël in Karoobossieveld en grasvelde wes van 25° O; tipies op klipperige plekke. Die voël is 18 – 22 cm groot en weeg 31 - 55 gram. In Engels staan die voël bekend as die Karoo Long-billed Lark. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Certhilauda subcoronata". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die Overberglangbeklewerik (Certhilauda brevirostris) is 'n redelike algemene endemiese standvoël in braakland, landerye, kusfynbos en Karoobossieveld. Die voël is 18 – 20 cm groot en weeg 35 - 40 gram. In Engels staan die voël bekend as die Agulhas Long-billed Lark. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 Hierdie artikel is ’n saadjie. Voel vry om Wikipedia te help deur dit uit te brei.


Die Rocherpan is 'n natuurreservaat aan die Weskus. Dit grens aan die see, lê aan die pad van Velddrif en Laaiplek na Elandsbaai en is noord van Dwarskersbos. In 1839 het Pierre Rocher die mond van die Papkuilsrivier opgedam om met die water uit die Auroraberge beter weiding vir sy vee agter die ry duine te skep. So het hy egter ook 'n ideale habitat vir voëllewe daargestel. Tydens die Kaapse reëntyd beslaan die meer soms 'n area van 110ha, is dan tot 6 km lank en tot 2m diep. Van Maart tot Junie is die vlei egter droog. Reeds 183 voëlspesies (insluitende 70 soorte watervoëls) is reeds hier aangeteken. Daaronder is die bedreigde witpelikaan (Pelecanus onocrotalus), die swarttobie (die swart oestervanger, Haematopus moquini) en grootflaminke. Ook is dit 'n broeiplek vir die Kaapse slopeend (Anas smithii). Van Junie tot September is daar meesal walvisse voor die kus. En in die lente is die veld gewoonlik bedek met die Namakwalandse blomme. Hierdie vlei is in 1966 tot natuurreservaat verklaar. Sedert 1988 is die seegebied vanaf die hoogwatermerk tot 500m weswaarts 'n marine-reservaat.


Makhalengbrug is 'n grenspos tussen Lesotho en Suid-Afrika op die Makhalengrivier. Die rivier vloei suidwes vanaf die Malutiberge verby die dorpe Molimo-Nthuse, Makhaleng, Ramabanta en Qaba. Dit vloei uiteindelik by die internasionale grens in die Oranjerivier in. Grensposte van Suid-Afrika (en) Webblad - South African Ports of ntry Hierdie artikel is ’n saadjie. Voel vry om Wikipedia te help deur dit uit te brei.


Fort Thomson was een van 'n groot aantal vestings wat tydens die nege Kaapse grensoorloë (1779–1877) aan die oosgrens van die Kaapkolonie gebou is. Een linie forte het vanaf Fort Peddie noordwaarts langs die Keiskammarivier en sy boloop die Tjumirivier geloop. Dit het bestaan uit Fort Montgomery Williams, Line's Drift, Fort Willshire en Fort Thomson. Fort Thomson is tydens die Sesde Grensoorlog op bevel van kol. Harry Smith naby die samevloeiing van die Gaga- en die Tyhumerivier gebou. Dit is net buite die dorp Alice op die ou pad na Fort Beaufort. Die doel van die vesting was om toesig te hou oor die Xhosas in die vallei van die Tyhumirivier. Hierdie klein klipfort kon 10 ruiters, 30 Engelse en 30 Khoikhoi-voetsoldate huisves. Dit is vernoem na lt.kol. R.T. Thomson, bevelvoerder van die Royal Engineers op die oosgrens. In Junie 1836 het kol. Henry Somerset hier met die Xhosa-hoofmanne Maqoma en Tyali onderhandel. Met die opheffing van die Britse gesag oor die Provinsie van Koningin Adelaide is die fort ontruim. Fort Beaufort Museum www.mbendi.com Lys van forte in die Oos-Kaap Kaapse grensoorloë


Die Drakensberglewerik (Heteromirafra ruddi) is 'n skaars, gelokaliseerde en endemiese standvoël in hooglandveld met kort gras. Die voël is 14 cm groot en weeg 25 - 28 gram. In Engels staan die voël bekend as die Rudd's Lark. Die voël is kwesbaar weens habitatverlies en agteruitgang. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Heteromirafra ruddi". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die Bloukatakoeroe (Campephaga caesia) is 'n skaars standvoël en plaaslike hoogtetrekvoël; beperk tot immergroen woude en aangrensende boomveld. Die voël is 25 – 27 cm groot en weeg 53 - 68 gram. In Engels staan die voël bekend as die Grey Cuckoo-Shrike. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Coracina caesia". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die Miombogrysmees (Parus griseiventris) is 'n algemene standvoël in miombo-boomveld en ander breëblaarboomveld. Die voël is 13 cm groot en weeg 14 - 17 gram. In Engels staan die voël bekend as die Miombo Tit. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Parus griseiventris". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Sir Marshall Campbell (1848–1917) was 'n Natalse baanbreker op die gebied van suikerrietverbouing, suikermagnaat en politikus wat as afgevaardigde na Bantoesake omgesien het. Campbell is in 1848 in Glasgow, Skotland as seun van William John Campbell en sy vrou Agnes gebore. Toe Marshall twee jaar oud was, het sy ouers besluit om na Suid-Afrika te emigreer. Emigrasie na die Kaap is destyds deur skema's bevorder, soos dié van J.C. Byrne & Co., 'n onderneming wat tussen 1849 en 1851 die vestiging van sowat 2 500 Britse setlaars in die destydse kolonie Natal bevorder het. Die Campbell-gesin het op 29 Maart 1850 saam met 124 ander emigrante hul seereis na Natal in Greenock naby Glasgow aan boord van die Conquering Hero, 'n brik van 320 ton onder bevel van kaptein Cockburn, begin. Op 28 Junie 1850 het hulle in Durban-hawe aangekom. Kort ná hul aankoms het William John Campbell 'n kontrak gekry om Durban-hawe se noordelike hawehoof te bou. So washy in staat om grond by die Umdhlotirivier te koop om 'n boerdery te begin.


Literatuurkritiek is die studie, evaluasie en interpretasie van letterkunde. Moderne literatuurkritiek word dikwels onderskraag deur Literatuurwetenskap, wat die filosofiese bespreking is van sy metodes en doelwitte. Hoewel die twee aktiwiteite nou verwant is, is literêre kritici nie altyd, en was ook nie altyd teoretici nie. Die vraag of literatuurkritiek as ŉ studieveld apart van literatuurteorie of boekresensies aan die ander kant, oorweeg moet word of nie, is ŉ kontroversiële saak. Die Johns Hopkins Guide to Literary Theory and Criticism maak geen onderskeiding tussen literatuurteorie en -kritiek nie, en gebruik die terme saam om dieselfde konsepte te illustreer. Sommige kritici beskou literatuurkritiek as die praktiese toepassing van die teorie, aangesien kritiek altyd direk met spesifieke werke handel, terwyl die teorie meer algemeen en abstrak daarna kyk. Literatuurkritiek word dikwels in essay- of boekformaatvorm gepubliseer. Akademiese literatuurkritici onderrig in letterkunde departemente en publiseer in wetenskaplike tydskrifte, en die meer gewilde kritici publiseer hulle kritiek in groter sirkulerende tydskrifte soos die Times Literary Supplement, die New York Times Book Review, die New York Review of Books, die London Review of Books, The Nation, en The New Yorker.